open-index/open-wikipedia-markdown huggingface dataset:
ମୋହିନୀ ମୋହନ ପଟ୍ଟନାୟକ

**ମୋହିନୀ ମୋହନ ପଟ୍ଟନାୟକ**(ଜନ୍ମ : ୨୩ ସେପ୍ଟେମ୍ବର ୧୯୪୫) ଜଣେ ଓଡ଼ିଆ ବଂଶୀବାଦକ ଓ ଗୁରୁ ଅଟନ୍ତି । ବିନା ଗୁରୁରେ ବଂଶୀବାଦନ ଶିଖିଥିବା ଏହି ସଙ୍ଗୀତଜ୍ଞ ୨୦୦୬ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ ପ୍ରାପ୍ତ ହୋଇଥିଲେ । 

## ବାଲ୍ୟଜୀବନ ଓ ଶିକ୍ଷା 
ମୋହିନୀ ମୋହନ ୧୯୪୫ମସିହାରେ ପୁରୀର ମାର୍କଣ୍ଡେସ୍ୱର ସାହିର ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ । ପିତା କ୍ଷେତ୍ରମୋହନ ପଟ୍ଟନାୟକ ଜଣେ ଆଡ଼ଭୋକେଟ ଥିଲେ । ମାତାଙ୍କ ନାମ ଥିଲା ପଦ୍ମାବତୀ ପଟ୍ଟନାୟକ । ଜେଜେବାପା ଥିଲେ ଜଜ୍ । ପିତାଙ୍କ ଇଚ୍ଛାଥିଲା ମୋହିନୀ ମୋହନ ମଧ୍ୟ ଓକିଲାତି କରନ୍ତୁ, କିନ୍ତୁ ମୋହିନୀଙ୍କୁ ପିଲାଦିନୁ ସଙ୍ଗୀତରେ ସ୍ପୃହା ଥିଲା । ପୁରୀ ବେଳାଭୂମିରେ ସାଙ୍ଗମାନଙ୍କ ସହ ବୁଲୁଥିବା ବେଳେ ଜଣେ ବଂଶୀ ବିକ୍ରେତାଠାରୁ ବଂଶୀଟିଏ କିଣି ତାକୁ ନିଜେ ବଜେଇ ଶିଖିଥିଲେ । ପିଲାଦିନେ ସିଂହାରୀ ଶ୍ୟାମସୁନ୍ଦର କର, ସୀତାର ବାଦକ ରମା ପ୍ରତିହାରୀ ଓ କାଶୀନାଥ ପୂଜାପଣ୍ଡାଙ୍କଠାରୁ ରାଗରାଗିଣୀ ଓ ଅଳଙ୍କାର ଆଦି ବାବଦରେ କିଛି ଶିକ୍ଷାଲାଭ କରିଥିଲେ । ପରେ ସେ ଭୁବନେଶ୍ୱର ଆସି କ୍ୟାପିଟାଲ ହାଇସ୍କୁଲରେ ପାଠ ପଢ଼ିଲେ ଓ ଲଳିତ କଳାପୀଠ ସହିତ ତାଙ୍କର ଯୋଗାଯୋଗ ଆରମ୍ଭ ହୋଇଥିଲା । ଲଳିତ କଳାପୀଠକୁ ଆସୁଥିବା ବିଭିନ୍ନ କଳାକାରଙ୍କଠାରୁ ସେ ସଙ୍ଗୀତ ଶିକ୍ଷା କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ସ୍ନାତକତ୍ତୋର ଡିଗ୍ରୀ ମଧ୍ୟ ହାସଲ କରିଛନ୍ତି ।

## କର୍ମଜୀବନ 
ଭୁବନେଶ୍ୱର ଆସିବାପରେ ମୋହିନୀ ମୋହନଙ୍କ ଜଣେ ବଂଶୀବାଦକ ଭାବରେ ବୃତ୍ତିଗତ ଜୀବନ ଆରମ୍ଭ ହୋଇଥିଲା । ପ୍ରଥମେ ସେ ଦୈନିକ ୨ଟଙ୍କାରୁ ୫ଟଙ୍କା ରୋଜଗାର କରୁଥିଲେ । କ୍ରମେ ସେ ଓଡ଼ିଶୀ ନୃତ୍ୟରେ ବଂଶୀ ବଜେଇବା ଆରମ୍ଭ କରିଥିଲେ । [ଆକାଶବାଣୀ କଟକ]] କେନ୍ଦ୍ରରୁ ସେ "ବି" ଗ୍ରେଡ଼ କଳାକାର ଭାବରେ ମାନ୍ୟତା ହାସଲ କରିଥିଲେ । ୧୯୭୦ମସିହାରେ ଭାରତ ସରକାରଙ୍କଦ୍ୱାରା ବଛାହୋଇ, ସେ ଜାପାନ ଯାଇଥିଲେ ଏକ୍ସପୋ-୭୦ରେ ସଂଯୁକ୍ତା ପାଣିଗ୍ରାହୀଙ୍କ ଓଡ଼ିଶୀ ନୃତ୍ୟରେ ବଂଶୀବାଦନ କରିବା ପାଇଁ । ଏହାଥିଲା ତାଙ୍କର ପ୍ରଥମ ବିଦେଶ ଗ୍ରସ୍ଥ । ୭୦-୮୦ ଦଶକ ମଧ୍ୟସେ ସେ ସଂଯୁକ୍ତାଙ୍କ ସହ ଦେଶ ବିଦେଶ ସବୁଠାରେ ବଂଶୀବାଦନ କରୁଥିଲେ । ୮୦ଦଶକ ପରେ ଜଣେ ସଙ୍ଗୀତଜ୍ଞଭାବରେ ତାଙ୍କର ଲୋକପ୍ରିୟତା ବଢିଥିଲା ଓ ସେ ଏକକ ପ୍ରଦର୍ଶନ କରିବା ଆରମ୍ଭ କରିଥିଲେ । ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ଶିକ୍ଷାଦାନ ମଧ୍ୟ କରିଛନ୍ତି ।

## ସମ୍ମାନ ଓ ପୁରସ୍କାର 
* ସୁରମଣି ସମ୍ମାନ - ୧୯୮୦
* ପଦ୍ମକେଶରୀ ପୁରସ୍କାର - ୧୯୮୫
* ବୈଶାଖୀ ସମ୍ମାନ - ୨୦୦୨
* ସାରଳା ସମ୍ମାନ - ୨୦୦୩
* ସାଲବେଗ ସମ୍ମାନ - ୨୦୦୩
* ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ - ୨୦୦୬
* ଗୁରୁ କେଳୁଚରଣ ମହାପାତ୍ର ସମ୍ମାନ - ୨୦୧୦
* ଜାତୀୟ କଳାରତ୍ନ ପୁରସ୍କାର - ୨୦୧୩
* ତାଳବାଦ୍ୟ ସମ୍ମାନ - ୨୦୧୩
* ଇଲା-ବଂଶୀଧର ପଣ୍ଡା କଳା ସମ୍ମାନ - ୨୦୨୩ (ଇମ୍ଫା ପ୍ରଦତ୍ତ)

## ଆଧାର 
ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପୁରୀ ଜିଲ୍ଲାର ଲୋକ
ମୋଡାଫିନିଲ

**ମୋଡାଫିନିଲ** (ଇଂରାଜୀ ଭାଷାରେ **Modafinil**, ବ୍ରାଣ୍ଡ ନାମ **ପ୍ରୋଭିଜିଲ**/ **Provigil**) ଏକ ଔଷଧ ଯାହା ନାର୍କୋଲେପ୍ସି (narcolepsy) ଯୋଗୁ ହେଉଥିବା ନିଦ୍ରା, ସିଫ୍ଟୱର୍କ ସ୍ଲିପ ଡିଜ‌ଅର୍ଡ଼ର (shift work sleep disorder) ବା ଅବସ୍ଟ୍ରକଟିଭ ସ୍ଲିପ ଆପନିଆ (obstructive sleep apnea/ OSA) ଇତ୍ୟାଦି ରୋଗମାନଙ୍କରେ ଦିଆଯାଏ । ଓଏସଏ ରୋଗରେ କଣ୍ଟିନୁଅସ ପଜିଟିଭ ଏୟାରୱେ ପ୍ରେସର (continuous positive airway pressure) ସାହାଯ୍ୟରେ ଚିକିତ୍ସା କରାଯାଏ । କଗନିଟିଭ ଏନହାନ୍ସର ଭାବରେ ଅଫଲେବେଲ ବ୍ୟବ‌ହାରର (off-label use) ପ୍ରଭାବ ବିଷୟରେ ସନ୍ଦିହାନ ଅଛି । ଏହି ଔଷଧ ପାଟିରେ ଦିଆଯାଏ ।  ସନ ୨୦୧୮ରେ ସଂଯୁକ୍ତ ରାଷ୍ଟ୍ରର ଜାତୀୟ ସ୍ୱାସ୍ଥ୍ୟ ସେବାକୁ ଏହା ନିମନ୍ତେ ମାସକୁ ୧୦୫.୨୧ ପାଉଣ୍ଡ ଖର୍ଚ୍ଚ କରିବାକୁ ହୁଏ ।
 
## ଏହା ମଧ୍ୟ ଦେଖନ୍ତୁ 
* Adrafinil
* Armodafinil
* Caffeine
* CRL-40,940
* CRL-40,941
* Fluorenol

## ଆଧାର 
## ବାହ୍ୟ ଲିଙ୍କ 
* RxList Patient Information for modafinil users
* U.S. National Library of Medicine: Drug Information Portal – Modafinil

ଶ୍ରେଣୀ:ଔଷଧ
୮ମ ଲୋକ ସଭା

**୮ମ ଲୋକ ସଭା** ୧୯୮୪ ମସିହାରେ ଗଠିତ ହୋଇଥିଲା । ୧୯୮୪ ମସିହା ସାଧାରଣ ନିର୍ବାଚନ ପରେ ଏହି ଲୋକ ସଭା ୩୧ ଡିସେମ୍ବର ୧୯୮୪ରେ ଗଠିତ ହୋଇ ପାଞ୍ଚ ବର୍ଷ ପରେ ୨୭ ନଭେମ୍ବର ୧୯୮୯ରେ ଭଙ୍ଗ ହୋଇଥିଲା । ୧୯୮୪ ମସିହା ଶେଷ ହେବା ଆଗରୁ ଏହି ନିର୍ବାଚନରେ ନିର୍ବାଚିତ ସଦସ୍ୟମାନେ ଲୋକ ସଭାରେ ଯୋଗ ଦେଇଥିଲେ । ୧୯୮୪ ସାଧାରଣ ନିର୍ବାଚନ ପରେ ରାଜ୍ୟ ସଭାରୁ ୯ ଜଣ ସଦସ୍ୟ ଲୋକ ସଭାକୁ ନିର୍ବାଚିତ ହୋଇଥିଲେ ।

ଏହି ଲୋକ ସଭାରେ ରାଜୀବ ଗାନ୍ଧୀ ପୁଣିଥରେ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ଗ୍ରହଣ କଲେ ଏବଂ ୨ ଡିସେମ୍ବର ୧୯୮୯ରେ ତାଙ୍କର ହତ୍ୟା ହେବାଯାଏଁ ସେ ଦାୟିତ୍ୱରେ ଥିଲେ । ଏହି ଲୋକ ସଭାରେ କଂଗ୍ରେସ ଦଳ ୭ମ ଲୋକ ସଭାଠାରୁ ୩୦ଟି ଅଧିକ ଆସନରେ ଜିତିଥିଲା ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:**
**ବଳରାମ ଜାଖର ୧୬ ଜାନୁଆରୀ ୧୯୮୫ - ୧୮ ଡିସେମ୍ବର ୧୯୮୯
* **ଉପ ବାଚସ୍ପତି:**
**ଏମ୍ ଥମ୍ବି ଦୁରାଇ ୨୨ ଜାନୁଆରୀ ୧୯୮୫ - ୨୭ ନଭେମ୍ବର ୧୯୮୯
***ମହା ସଚିବ:**
**ସୁବାସ ସି କଶ୍ୟପ ୩୧ ଡିସେମ୍ବର ୧୯୮୩ - ୨୦ ଅଗଷ୍ଟ ୧୯୯୦

## ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
ବିଭିନ୍ନ ରାଜନୈତିକ ଦଳରୁ ୮ମ ଲୋକ ସଭାକୁ ନିର୍ବାଚିତ ହୋଇଥିବା ସଦସ୍ୟମାନଙ୍କର ତାଲିକା ନିମ୍ନରେ ଦର୍ଶାଯାଇଛି- 

## ଆଧାର
## ବାହାର ଆଧାର
* ଲୋକ ସଭା ୱେବସାଇଟ୍

ଶ୍ରେଣୀ:ଲୋକ ସଭା
କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ

**କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ** ପୁରସ୍କାର କେନ୍ଦ୍ର ସାହିତ୍ୟ ଏକାଡେମୀ ପକ୍ଷରୁ ପ୍ରଦାନ କରାଯାଉଥିବା ସର୍ବୋଚ୍ଚ ସମ୍ମାନ । ଯେକୌଣସି ସମୟରେ କେବଳ ୨୧ଜଣ ବ୍ୟକ୍ତି ଏହି ସମ୍ମାନପ୍ରାପ୍ତ ଥାଆନ୍ତି । ଏହା ୧୯୬୮ ମସିହାରୁ ଆରମ୍ଭ କରାଯାଇଥିଲା । ବର୍ତ୍ତମାନ ଥିବା ୨୧ ଜଣ ଫେଲୋଙ୍କ ମଧ୍ୟରୁ ଓଡ଼ିଶାରୁ ୪ଜଣ ଅଛନ୍ତି ।

## କେନ୍ଦ୍ର ସାହିତ୍ୟ ଏକାଡେମୀ ଫେଲୋସିପ ସମ୍ମାନିତ ଓଡ଼ିଆ ଲେଖକ 
* ପ୍ରତିଭା ରାୟ - ୨୦୨୬
* ଜୟନ୍ତ ମହାପାତ୍ର - ୨୦୧୯
* ସୀତାକାନ୍ତ ମହାପାତ୍ର - ୨୦୧୩
* ରମାକାନ୍ତ ରଥ - ୨୦୦୯
* ମନୋଜ ଦାସ - ୨୦୦୬
* ସଚ୍ଚିଦାନନ୍ଦ ରାଉତରାୟ - ୧୯୯୬
* କାହ୍ନୁଚରଣ ମହାନ୍ତି - ୧୯୯୪
* କାଳିନ୍ଦୀ ଚରଣ ପାଣିଗ୍ରାହୀ - ୧୯୭୧

## ଆହୁରି ଦେଖନ୍ତୁ 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକମାନଙ୍କ ତାଲିକା
* କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ
## ଆଧାର 
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
୪ର୍ଥ ଲୋକ ସଭା

**୪ର୍ଥ ଲୋକ ସଭା** ୧୯୬୭ ମସିହାରେ ଗଠିତ ହୋଇଥିଲା । ଏହି ଲୋକ ସଭା ୧୯୬୭ର ସାଧାରଣ ନିର୍ବାଚନ ପରେ ୪ ମାର୍ଚ୍ଚ ୧୯୬୭ରେ ଗଠିତ ହୋଇଥିଲା ଏବଂ ମାତ୍ର ସାଢ଼େ ତିନି ବର୍ଷ ପରେ ୨୭ ଡିସେମ୍ବର ୧୯୭୦ରେ ଏହି ଲୋକ ସଭା ଭଙ୍ଗ ହୋଇଥିଲା । ୧୯୬୭ର ନିର୍ବାଚନ ପରେ ରାଜ୍ୟ ସଭାର ୧୩ ଜଣ ସଦସ୍ୟ ୪ର୍ଥ ଲୋକ ସଭାକୁ ମନୋନୀତ ହୋଇ ଆସିଥିଲେ ।

ଇନ୍ଦିରା ଗାନ୍ଧୀ ଏହାର ପୂର୍ବ ଲୋକ ସଭାରେ ପ୍ରଧାନମନ୍ତ୍ରୀ ହୋଇଥିଲେ ଏବଂ ଏହି ଲୋକ ସଭାରେ ମଧ୍ୟ ସେ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ଏହାର ପରବର୍ତ୍ତୀ ୫ମ ଲୋକ ସଭାରେ ମଧ୍ୟ ସେ ପ୍ରଧାନମନ୍ତ୍ରୀ ହୋଇଥିଲେ ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:**
**ଏନ୍. ସଞ୍ଜୀବ ରେଡ୍ଡୀ ୧୭ ମାର୍ଚ୍ଚ ୧୯୬୭ - ୧୯ ଜୁଲାଇ ୧୯୬୯
**ଗୁରୁଦୟାଲ ସିଂହ ଢିଲନ୍ ୭ ଅଗଷ୍ଟ ୧୯୬୯ - ୧୯ ମାର୍ଚ୍ଚ ୧୯୭୧
* **ଉପ ବାଚସ୍ପତି:**
**ଆର୍. କେ. ଖଦିଲକର ୨୮ ମାର୍ଚ୍ଚ ୧୯୬୭ - ୧ ନଭେମ୍ବର ୧୯୬୯
**ଜି. ଜି. ସ୍ୱେଲ ୯ ଡିସେମ୍ବର ୧୯୬୯ - ୨୭ ଡିସେମ୍ବର ୧୯୭୦
***ମହା ସଚିବ:**
**ଏସ୍. ଏଲ୍. ଶକଧର ୨ ସେପ୍ଟେମ୍ବର ୧୯୬୪ - ୧୮ ଜୁନ ୧୯୭୭

## ଆଧାର
## ବାହାର ଆଧାର
ଶ୍ରେଣୀ:ଲୋକ ସଭା
ଆକିଲେସ ଟେଣ୍ଡିନାଇଟିସ

**ଆକିଲେସ ଟେଣ୍ଡିନାଇଟିସ** (ଇଂରାଜୀ ଭାଷାରେ **Achilles tendinitis**, ଅନ୍ୟ ନାମ ଆକିଲେସ ଟେଣ୍ଡିନୋପାଥି/ **Achilles tendinopathy**) ଏକ ରୋଗ ଯେଉଁଥରେ ବଳାଗଣ୍ଠି (ankle) ପଛ ପାଖରେ ଥିବା ଆକିଲେସ ଟେଣ୍ଡନର (Achilles tendon) ପ୍ରଦାହକୁ ବୁଝାଏ ।  ଏହି ରୋଗର ଲକ୍ଷଣରେ ଟେଣ୍ଡନ ଚାରିପାଖ ଫୁଲିଯାଏ ଓ ଯନ୍ତ୍ରଣା ହୁଏ ।  ଏହି ରୋଗ ସଙ୍କଟ ଆଣିବାରେ ଆଘାତ, ବ୍ୟାୟାମ ଅଭାବ, ହାଇହିଲ ଜୋତା (high-heel shoes), ରିଉମାଟଏଡ ଆର୍ଥ୍ରାଇଟିସ, ଫ୍ଲୋରୋକୁଇନୋଲିନ (fluoroquinolone)ଓ ସ୍ଟିରଏଡ (steroid) ଶ୍ରେଣୀର ଔଷଧ ଆଦି ସ‌ହାୟକ ହୁଅନ୍ତି । ଲକ୍ଷଣ ଓ ଶାରୀରିକ ପରୀକ୍ଷା (examination) କରି ରୋଗ ନିର୍ଣ୍ଣୟ ସମ୍ଭବ ହୁଏ । ବିଶ୍ରାମ, ବରଫ ଓ ଏନଏସଏଆଇଡି (non-steroidal antiinflammatory agents), ଫିଜିକାଲ ଥେରାପି (physical therapy) ସାହାଯ୍ୟରେ ଏହାର ଚିକିତ୍ସା କରାଯାଏ । ହିଲ ଲିଫ୍ଟ (heel lift) ବା ଅର୍ଥୋଟିକ (:en:orthotics) ବ୍ୟବ‌ହାର କଲେ ଉପକାର ମିଳେ ।  ଚିକିତ୍ସାରେ ୬ ମାସ ରହିବା ସତ୍ତ୍ୱେ ଉପଶମ ନହେଲେ ଅପରେଶନ କରାଯାଇପାରେ ।

## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଜିରୋଡର୍ମା ପିଗମେଣ୍ଟୋସମ

**ଜିରୋଡର୍ମା ପିଗମେଣ୍ଟୋସମ** (ଇଂରାଜୀ ଭାଷାରେ **Xeroderma pigmentosum**/ **XP**) ଏକ ଜେନେଟିକ ରୋଗ (Genetic disorder) ଅଟୋସୋମାଲ ରିସିସିଭ (autosomal recessive) ଯେଉଁଥିରେ ଅଲଟ୍ରାଭାୟୋଲେଟ ରଶ୍ମୀଦ୍ୱାରା (ultraviolet/ UV) କ୍ଷତିଗ୍ରସ୍ତ ଡିଏନଏ (DNA damage) ମରାମତ ଶକ୍ତି କମିଯାଏ । ଏହି ରୋଗ ଥିଲେ ଖରାରେ ଅଳ୍ପ କିଛି ମିନିଟ ରହିଲେ ସାଂଘାତିକ ସନବର୍ଣ୍ଣ (sunburn) ହୁଏ, ଶୁଷ୍କ ଚର୍ମ, ସୂର୍ଯ୍ୟାଲୋକ ପଡ଼ିବା ସ୍ଥାନରେ ମେଲାନିନ ପିଗମେଣ୍ଟ ଏକତ୍ର ଅଧିକ ହୋଇ କଳାଦାଗ (freckling) ପଡ଼ିଯାଏ ଓ ଚର୍ମରେ ପିଗମେଣ୍ଟେସନ ହୁଏ    ସାଧାରଣତଃ ଅଲଟ୍ରାଭୟୋଲେଟ ରଶ୍ମୀଦ୍ୱାରା କ୍ଷତିଗ୍ରସ୍ତ ଡିଏନଏ ଚର୍ମ ଜୀବକୋଷ ନ୍ୟୁକ୍ଲିଓଟାଇଡ ଏକସିସନ ରିପେୟାର (skin cells) ସାହାଯ୍ୟରେ ମରାମତ ହୁଏ ।    ପୁରୁଷ ଓ ମହିଳା ଉଭୟଙ୍କୁ ସମ ଭାବରେ ଆକ୍ରମଣ କରେ ।  ସନ ୧୮୮୨ରେ କାପୋସି ଏହି ରୋଗର ଶୁଷ୍କ ଓ ପିଗମେଣ୍ଟେଡ ଆକୃତି ଦେଖି ଏହାର ନାମ ଜିରୋଡର୍ମା ପିଗମେଣ୍ଟୋସମ ରଖିଥିଲେ ।
 
## ଏହା ମଧ୍ୟ ଦେଖନ୍ତୁ 
*Biogerontology
*Cockayne syndrome
*List of cutaneous conditions
*List of cutaneous conditions associated with increased risk of nonmelanoma skin cancer
*Photophobia
*Senescence

## ଆଧାର 
## ବାହ୍ୟ ଲିଙ୍କ 
*GeneReviews/NCBI/NIH/UW entry on xeroderma pigmentosum

ଶ୍ରେଣୀ:ଚିକିତ୍ସା ବିଜ୍ଞାନ
ପିଠା ଯୋଜନା

**ପିଠା** ବା ପିପୁଲ୍ସ ଏମ୍ପାଓ୍ୱାରମେଣ୍ଟ ଏନାବ୍ଲିଂ ଟାନ୍ସପରେନ୍ସି ଆଣ୍ଡ ଆକାଉଣ୍ଟେବିଲିଟି ଅଫ ଓଡ଼ିଶା ଇନିସିଏଟିଭ୍‌ସ(Peoples Empowerment - Enabling Transparency and Accountability of Odisha Initiatives (PEETHA)) ଓଡ଼ିଶା ସରକାରଙ୍କଦ୍ୱାରା ପ୍ରଣୟନ କରା ଯାଇଥିବା ଏକ ଯୋଜନା । ଏହା ଆମ ଗାଁ ଆମ ବିକାଶ ଯୋଜନାର ଏକ ଉପ ଯୋଜନା । ସରକାରୀ ଯୋଜନାର ସ୍ୱଚ୍ଛତା ବଜାୟ ରଖିବା, ଲୋକଙ୍କୁ ସଶକ୍ତ କରିବା, ଏବଂ ସରକାରୀ ଯୋଜନାଗୁଡ଼ିକ ସହ ଲୋକଙ୍କୁ ସୁଚାଇ ରଖିବା ଏହି ଯୋଜନାର ମୂଳ ଲକ୍ଷ ।

## କାର୍ଯକାରୀ ପ୍ରଣାଳୀ
ପ୍ରତି ମାସ ୧୫ରୁ ୨୦ ତାରିଖରେ ଭିତରେ ଗ୍ରାମ ପଞ୍ଚାୟତ ଗୁଡିକରେ ବୈଠକ ବସାଯାଇ ଏହି ଯୋଜନା ବିଷୟରେ ଲୋକଙ୍କୁ ଅବଗତ କରାଯିବ ଏବଂ ସୁବିଧା ସୁଯୋଗ ଦିଆଯିବ । 
## ସୁବିଧା ସୁଯୋଗ
ଏହି ଯୋଜନାରେ ପଞ୍ଚାୟତ ଗୁଡିକରେ ହେଉଥିବା ବୈଠକରେ ଆମ ଏଲଇଡି, ମିଶନ ଶକ୍ତି, ମଧୁବାବୁ ପେନସନ, କଳାକାର ପେନସନ, ନିର୍ମାଣ ଶ୍ରମିକ ଯୋଜନା ଭଳି ସାମାଜିକ ସୁରକ୍ଷା ଯୋଜନା ଆଦିର ସୁବିଧା ଯୋଗାଇ ଦିଆଯିବ । ଏହାସହିତ ରାଜ୍ୟ ସରକାରଙ୍କ ଗୁରୁତ୍ୱପୂର୍ଣ୍ଣ ଯୋଜନା ସମ୍ପର୍କରେ ସଚେତନତା ସୃଷ୍ଟି କରାଯିବ। ଏହି ଯୋଜନା ରାଜ୍ୟ ସରକାରଙ୍କ ଥ୍ରୀଟି (3T) ଟେକ୍ନୋଲୋଜି, ଟ୍ରାନ୍ସପରେନ୍ସି ଓ ଟିମୱାର୍କ ମନ୍ତ୍ରର ଅଂଶବିଶେଷ ହେବ।
## ପୁରସ୍କାର
ପ୍ରତି ବ୍ଲକର ଶ୍ରେଷ୍ଠ ପଞ୍ଚାୟତକୁ ୫ ଲକ୍ଷ ଟଙ୍କାର ପୁରସ୍କାର ମିଳିବ ।
## ଆଧାର
## ଅଧିକ ସୁଚନା ଥିବା ଲିଙ୍କ
*Govt. Launches PEETHA scheme to track beneficiary records.
*Government launches ' PEETHA' scheme in all panchayats of the state

ଶ୍ରେଣୀ:ସରକାରୀ ଯୋଜନା
୯ମ ଲୋକ ସଭା

**୯ମ ଲୋକ ସଭା** ୧୯୮୯ ମସିହାରେ ଗଠିତ ହୋଇଥିଲା । ଏହି ଲୋକ ସଭା ୧୯୮୯ ସାଧାରଣ ନିର୍ବାଚନ ପରେ ୨ ଡିସେମ୍ବର ୧୯୮୯ରେ ଗଠିତ ହୋଇଥିଲା ଏବଂ ପାଖାପାଖି ଦେଢ଼ ବର୍ଷ ପରେ ଅର୍ଥାତ ୧୩ ମାର୍ଚ୍ଚ ୧୯୯୧ ମସିହାରେ ଭଙ୍ଗ ହୋଇଥିଲା । ୯ମ ଲୋକ ସଭା ପାଇଁ ନିର୍ବାଚନ ପରେ ରାଜ୍ୟସଭାରୁ ୧୨ ଜଣେ ସଦସ୍ୟ ମନୋନୀତ ହୋଇ ଆସିଥିଲେ ।

ଏହି ଲୋକ ସଭାରେ ବିଶ୍ୱନାଥ ପ୍ରତାପ ସିଂହ ପ୍ରଧାନମନ୍ତ୍ରୀ ହୋଇଥିଲେ ଏବଂ ସେ ୨ ଡିସେମ୍ବର ୧୯୮୯ରୁ ୧୦ ନଭେମ୍ବର ୧୯୯୦ ଯାଏଁ ପ୍ରଧାନମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଶ୍ୱନାଥ ପ୍ରତାପ ସିଂହ ଭାରତୀୟ ଜତା ପାର୍ଟି ଏବଂ ଅନ୍ୟାନ୍ୟ ଦଳମାନଙ୍କର ମିଳିତ ସଂଗଠନରେ ପ୍ରଧାନମନ୍ତ୍ରୀ ହୋଇଥିଲେ । ଏହା ପୂର୍ବବର୍ତ୍ତୀ ୮ମ ଲୋକ ସଭା ତୁଳନାରେ ଏହି ଲୋକ ସଭାରେ କଂଗ୍ରେସ ଦଳ ୨୦୭ଟି ଆସନ କମ ଜତିଥିଲା ।

ବିଶ୍ୱନାଥ ପ୍ରତାପଙ୍କ ପରେ ଚନ୍ଦ୍ର ଶେଖର ୧୦ ନଭେମ୍ବର ୧୯୯୦ରୁ ୨୧ ଜୁନ ୧୯୯୧ ଯାଏଁ ପ୍ରଧାନମନ୍ତ୍ରୀ ହୋଇଥିଲେ । ତାଙ୍କୁ ରାଜୀବ ଗାନ୍ଧୀଙ୍କର କଂଗ୍ରେସ ଦଳ ତରଫରୁ ବାହ୍ୟ ସମର୍ଥନ ମିଳିଥିଲା । ଏହି ଲୋକ ସଭା ଭଙ୍ଗ ହେବାପରେ ୧୯୯୧ ସଧାରଣ ନିର୍ବାଚନ ପରେ ୨୦ ଜୁନ ୧୯୯୧ ମସିହାରେ ୧୦ମ ଲୋକ ସଭା ଗଠିତ ହୋଇଥିଲା ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:**
**ରବି ରାୟ ୧୮ ଡିସେମ୍ବର ୧୯୮୯ରୁ ୯ ଜୁଲାଇ ୧୯୯୧
* **ଉପ ବାଚସ୍ପତି:**
**ଶିବରାଜ ପାଟିଲ ୧୯ ମାର୍ଚ୍ଚ ୧୯୯୦ରୁ ୧୩ ମାର୍ଚ୍ଚ ୧୯୯୧
***ମହା ସଚିବ:**
**ସୁବାସ ଚନ୍ଦ୍ର କଶ୍ୟପ ୩୧ ଡିସେମ୍ବର ୧୯୮୩ରୁ ୨୦ ଅଗଷ୍ଟ ୧୯୯୦
**କେ. ସି. ରସ୍ତୋଗି ୧୦ ସେପ୍ଟେମ୍ବର ୧୯୯୦ରୁ ୩୧ ଡିସେମ୍ବର ୧୯୯୧

## ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
ବିଭିନ୍ନ ରାଜନୈତିକ ଦଳରୁ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିବା ସଦସ୍ୟମାନଙ୍କର ତାଲିକା ନିମ୍ନରେ ଦର୍ଶାଯାଇଛି- 

## ଆଧାର
## ବାହାର ଆଧାର
* ଲୋକ ସଭା ୱେବସାଇଟ୍

ଶ୍ରେଣୀ:ଲୋକ ସଭା
ଶକ୍ (ରକ୍ତ ସଞ୍ଚାଳନ)

**ଶକ୍** କ‌ହିଲେ ଶରୀରର ତନ୍ତୁମାନଙ୍କୁ ସ୍ୱଳ୍ପ ପରିମାଣର ରକ୍ତ ସଞ୍ଚାଳନ ଅବସ୍ଥାକୁ ବୁଝାଏ ଯାହା କେତେକ ସଞ୍ଚାଳନ (circulatory system) ସମସ୍ୟା ଯୋଗୁ ଉପୁଜିଥାଏ ।

ଚାରି ପ୍ରକାର ଶକ୍ ଦେଖାଯାଏ ଯଥା:- ହାଇପୋଭୋଲେମିଆ (Low volume), କାର୍ଡ଼ିଓଜେନିକ ଶକ୍ (cardiogenic), ଅବସ୍ଟ୍ରକ୍ଟିଭ ଶକ୍ (obstructive), ଡିସ୍ଟ୍ରିବ୍ୟୁଟିଭ ଶକ୍ (distributive) ।
 

ଏହି ରୋଗର ଅନ୍ତର୍ନିହିତ କାରଣ ଅନୁସାରେ ଚିକିତ୍ସା କରାଯାଏ ।

## ଇତିହାସ
ସନ ୧୯୭୨ରେ ହିନସ ଓ କ‌କ୍ସ ଦୁହେଁ ଏହି ରୋଗର ବର୍ଗୀକରଣ ବା କ୍ଲାସିଫେକେସନ କରିଥିଲେ ଯାହା ଆଜି ପର୍ଯ୍ୟନ୍ତ ଚାଲୁରହିଛି ।
 
## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଟ୍ରିଗର ଫିଙ୍ଗର

**ଟ୍ରିଗର ଫିଙ୍ଗର** (ଇଂରାଜୀ ଭାଷାରେ **Trigger finger**) ଏକ ବେମାରୀ ଯେଉଁଥିରେ ପ୍ରଭାବିତ ଆଙ୍ଗୁଠିର ଚଳନ ସୀମିତ ବା ବନ୍ଦ ହୋଇଯାଏ ଯାହାକୁ ଇଂରାଜୀରେ ଲକିଙ୍ଗ କୁହାଯାଏ । ପାପୁଲି (palm of the hand) ବା ନ‌କଲ୍‌ରେ ଯନ୍ତ୍ରଣା ହୋଇପାରେ । ୫୦ ଓ ୬୦ ଦଶକରେ ଏହି ରୋଗ ଅଧିକ ଦେଖାଯାଏ ।  ଏହି ରୋଗର ବର୍ଣ୍ଣନା ପ୍ରଥମେ ସନ ୧୮୫୦ରେ ଦେଖାଯାଇଥିଲା । 
 
## ଆଧାର
## ବାହ୍ୟ ଲିଙ୍କ 
* Video of Trigger Finger Release Surgery on YouTube
* American Academy of Orthopaedic Surgeons information on trigger finger
* Information from the Mayo Clinic

ଶ୍ରେଣୀ:ଚିକିତ୍ସା ବିଜ୍ଞାନ
ପିନାକୀ ମିଶ୍ର

**ପିନାକୀ ମିଶ୍ର** (ଜନ୍ମ: ୨୩ ଅକ୍ଟୋବର ୧୯୫୯) ଜଣେ ଭାରତୀୟ ରାଜନେତା । ସେ ଭାରତୀୟ ସଂସଦର ତଳ ସଦନ ଲୋକ ସଭାର ସଦସ୍ୟ ଭାବରେ କାର୍ଯ୍ୟ କରିଛନ୍ତି । ୧୯୯୬ ମସିହାରେ ସେ ପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ କଂଗ୍ରେସ ଦଳରୁ ନିର୍ବାଚନ ଲଢ଼ିଥିଲେ ଏବଂ ବ୍ରଜ କିଶୋର ତ୍ରିପାଠୀଙ୍କୁ ହରାଇ ପୁରୀରୁ ସାଂସଦ ହୋଇଥିଲେ ଓ ପରେ ୟୁନିଅନ ମନ୍ତ୍ରୀ ମଧ୍ୟ ହୋଇଥିଲେ । ଏହାପରେ ସେ ୧୫ଶ ଓ ୧୬ଶ ଲୋକ ସଭାରେ ପୁରୀ ଲୋକ ସଭା ନିର୍ବାଚନ ମଣ୍ଡଳୀରୁ ଜିତିଥିଲେ । ୨୦୧୯ରେ  ବିଜେପି ପ୍ରତିଦ୍ୱନ୍ଦୀ, ସମ୍ବିତ ପାତ୍ରଙ୍କୁ ହରାଇ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ ।

## ବ୍ୟକ୍ତିଗତ ଜୀବନ 
ଜାନୁଆରୀ ୧୯୮୪ରେ, ସେ ସଙ୍ଗୀତା ମିଶ୍ରଙ୍କୁ ବିବାହ କରିଥିଲେ, କିନ୍ତୁ ପରବର୍ତ୍ତୀ ସମୟରେ ଉଭୟଙ୍କ ମଧ୍ୟରେ ବିବାହ ବିଚ୍ଛେଦ ହୋଇଥିଲା । ସେମାନଙ୍କର ଦୁଇଜଣ ସନ୍ତାନ ଅଛନ୍ତି । ମଇ ୨୦୨୫ରେ, ସେ ତୃଣମୂଳ କଂଗ୍ରେସର ରାଜନେତ୍ରୀ ତଥା ସାଂସଦ ମହୁଆ ମୋଇତ୍ରଙ୍କୁ ଜର୍ମାନରେ ବିବାହ କରିଥିଲେ ।

## ଆଧାର
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:୧୬ଶ ଲୋକ ସଭା ସଭ୍ୟ
ଶ୍ରେଣୀ:୧୭ଶ ଲୋକ ସଭା ସଭ୍ୟ
ଶ୍ରେଣୀ:୧୫ଶ ଲୋକ ସଭା ସଭ୍ୟ
ଶ୍ରେଣୀ:୧୧ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଏମଏମଆର ଟିକା

**ଏମଏମଆର ଟିକା** (ଇଂରାଜୀ ଭାଷାରେ **MMR vaccine**) ଏକ ଟିକା (vaccine) ଯାହା ମିଳିମିଳା, ଗାଲୁଆ ଓ ରୁବେଲା ଆଦି ତିନୋଟି ରୋଗ ନିମନ୍ତେ ଦିଆଯାଏ । ଏହି ଟିକା ଦେବାଦ୍ୱାରା ୯୭% ମିଳିମିଳା, ୮୮% ଗାଲୁଆ ଓ ୯୭% ରୁବେଲା ବିରୁଦ୍ଧରେ ସୁରକ୍ଷା ମିଳେ । ଓ ମିଳିମିଳା ସଂସ୍ପର୍ଶରେ ଆସିବାର ୭୨ ଘଣ୍ଟା ମଧ୍ୟରେ ଅଧାପନ୍ତରିଆ ଇମ୍ମ୍ୟୁନିଟି ଦିଆଯାଇଥିବା ଲୋକ‌କୁ ଏହା ଦିଆଯାଏ । ପୂର୍ବରୁ ମିଳିମିଳା ରୋଗରେ ପ୍ରାୟ ୨.୬ ନିୟୁତ ଶିଶୁ ମୃତ୍ୟୁ ବରଣ କରୁଥିଲେ ।

ଏହି ଟିକାର ପ୍ରତିକ୍ରିୟା ଅତି ସାମାନ୍ୟ ହୁଏ ଓ କିଛି ଚିକିତ୍ସା ବିନା ଭଲ ହୋଇଯାଏ । ଜ୍ୱର, ଇଞ୍ଜେକସନ ସ୍ଥାନରେ କଷ୍ଟ ହୁଏ ଓ ଲାଲ ଦେଖାଯାଏ । ଏମଏମଆର ଟିକାରେ ତିନି ରୋଗର ଜିବନ୍ତ କିନ୍ତୁ ଆଟେନୁଏଟେଡ ଭୁତାଣୁ (weakened viruses) ଥାଆନ୍ତି ।  ସନ ୧୯୭୧ରେ ମର୍କ ଏଣ୍ଡ କୋ କମ୍ପାନୀକୁ (Merck) ଲାଇସେନସ ଦିଆଯାଇଥିଲା । ଦ୍ୱିତୀୟ ଡୋଜ ପାଇଁ ୧୯୮୯ରେ ସୁପାରିସ କରାଗଲା ।
 
## ଆଧାର
## ବାହ୍ୟ ଲିଙ୍କ
*Vaccine Information Statement from the U.S. Centers for Disease Control and Prevention

ଶ୍ରେଣୀ:ଚିକିତ୍ସା ବିଜ୍ଞାନ
ଇଲା ପଣ୍ଡା

**ଇଲା ପଣ୍ଡା** (୨୬ ଅକ୍ଟୋବର ୧୯୩୨-୧୧ ଜାନୁଆରୀ ୨୦୦୫) ଜଣେ ଭାରତୀୟ ରାଜନୀତିଜ୍ଞ ।

ଇଲା ପଣ୍ଡା ଓଡ଼ିଆ ଉଦ୍ୟୋଗପତି ତଥା ଇମ୍ଫାର ପ୍ରତିଷ୍ଠାତା ବଂଶୀଧର ପଣ୍ଡାଙ୍କର ପତ୍ନି ଥିଲେ । ବଂଶୀଧର ଏବଂ ଇଲା ପଣ୍ଡା ଫାଉଣ୍ଡେସନ ନାମରେ ଏକ ଏନ୍‌ଜିଓ ସଂସ୍ଥା ଅଛି । ଯାହାକୁ ତାଙ୍କର ପତି ବଂଶୀଧର ପଣ୍ଡା ୨୦୧୧ ମସିହାରେ ପ୍ରତିଷ୍ଠା କରିଥିଲେ ।  ତାଙ୍କ ପୃଷ୍ଟପୋଷକତାରେ ପ୍ରତିବର୍ଷ  ଶାରଳା ପୁରସ୍କାର, ଏକଲବ୍ୟ ପୁରସ୍କାର ଆଦି ମଧ୍ୟ ପ୍ରଦାନ କରାଯାଇଥାଏ । 

## ଆଧାର
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
କାମାକ୍ଷା ପ୍ରସାଦ ସିଂହଦେଓ

**କାମାକ୍ଷା ପ୍ରସାଦ ସିଂହଦେଓ** (ଜନ୍ମ: ୬ ଅଗଷ୍ଟ ୧୯୪୧) ଜଣେ ଭାରତୀୟ ରାଜନେତା । ସେ ଭାରତର ସଂସଦରେ ରାଜ୍ୟ ସଭା ଏବଂ ୪ର୍ଥ, ୭ମ, ୮ମ, ୧୦ମ, ୧୧ଶ ଓ ୧୩ଶ ଲୋକ ସଭାର ସଦସ୍ୟ ଭାବରେ କାର୍ଯ୍ୟ କରିଛନ୍ତି । ସେ ପ୍ରଥମେ ୧୯୬୭ ମସିହାରେ ୪ର୍ଥ ଲୋକ ସଭାକୁ ସ୍ୱତନ୍ତ୍ର ପାର୍ଟି ତରଫରୁ ନିର୍ବାଚିତ ହୋଇଥିଲେ । ସେ ଭାରତୀୟ ରାଜନୀତିରେ ଢେଙ୍କାନାଳ ଲୋକ ସଭା ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ କରିଥିଲେ ଏବଂ ବର୍ତ୍ତମାନ ସେ କଂଗ୍ରେସ ଦଳର ଜଣେ ସଭ୍ୟ । ସେ ଓଡ଼ିଶା ପ୍ରଦେଶ କଂଗ୍ରେସ କମିଟିର ସଭାପତି ଭାବରେ ମଧ୍ୟ କିଛିଦିନ କର୍ଯ୍ୟ କରିଥିଲେ ।

ତାଙ୍କୁ ୧୯୭୧ ମସିହାରେ କ୍ଷେତ୍ରୀୟ ସେନାରେ ନିଯୋଗ କରାଯାଇଥିଲା ଏବଂ ୧୯୯୪ରେ ସେ ଅତି ବିଶିଷ୍ଟ ସେବା ମେଡାଲରେ ପୁରସ୍କୃତ କରାଯାଇଥିଲା । ସେ ଭାରତର ରାଷ୍ଟ୍ରପତିଙ୍କର ସୁରକ୍ଷା ଦାୟିତ୍ୱରେ ମଧ୍ୟ ରହିଥିଲେ ।

## ଆଧାର
## ବାହାର ଆଧାର
* ୧୩ଶ ଲୋକ ସଭାର ସଦସ୍ଯ - ଭାରତର ସଂସଦ ୱେବସାଇଟ୍

ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୧ଶ ଲୋକ ସଭା ସଭ୍ୟ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ
ଶ୍ରେଣୀ:୭ମ ଲୋକ ସଭା ସଭ୍ୟ
ଶ୍ରେଣୀ:୮ମ ଲୋକ ସଭା ସଭ୍ୟ
ଶ୍ରେଣୀ:୧୦ମ ଲୋକ ସଭା ସଭ୍ୟ
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ଓଡ଼ିଶାର ଭାରତୀୟ ଜନତା ପାର୍ଟି ରାଜନେତା
ବିଶ୍ୱ ଆତ୍ମହତ୍ୟା ନିରୋଧ ଦିବସ

**ବିଶ୍ୱ ଆତ୍ମହତ୍ୟା ନିରୋଧ ଦିବସ** ପ୍ରତିବର୍ଷ ବିଶ୍ୱରେ ସେପ୍ଟେମ୍ବର ୧୦ ତାରିଖ ଦିନ ପାଳିତ ହୁଏ । ସାରା ବିଶ୍ୱରେ ଆତ୍ମହତ୍ୟା ଭଳି ଦୁର୍ବଳ ମାନସିକତା ବିରୁଦ୍ଧରେ ଜନ ସତେତନତା ସୃଷ୍ଟି କରିବା ଏହାର ପ୍ରମୁଖ ଉଦ୍ଦେଶ୍ୟ ।
## ଇତିହାସ 
ସାରା ବିଶ୍ୱରେ ଆତ୍ମହତ୍ୟା ଭଳି ଘୃଣ୍ୟ ଅପରାଧ ବିରୁଦ୍ଧରେ ଗଣ ସଚେତନତା କରାଇବା ଉଦ୍ଦେଶ୍ୟରେ The International Association for Suicide Prevention (IASP) ନାମକ ସଂଗଠନ ଏବଂ ବିଶ୍ୱ ସ୍ୱାସ୍ଥ୍ୟ ସଂଗଠନ ତଥା World Federation for Mental Health (WFMH)ର ମିଳିତ ଆନୁକୁଲ୍ୟରେ ୨୦୦୩ ମସିହାରୁ ଏହି କାର୍ଯ୍ୟକ୍ରମ ହାତକୁ ନିଆଯାଇଛି । 2011 ମସିହାରେ ପ୍ରାୟ ୪୦ଟି ଦେଶ ଏହି କାର୍ଯ୍ୟକ୍ରମ ଉପଲକ୍ଷେ ବିଭିନ୍ନ ସଚେତନତାମୂଳକ କାର୍ଯ୍ୟକ୍ରମର ଆୟୋଜନ କରିଥିଲେ । ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ୨୦୧୪ ମସିହାରେ ଜାରୀ ହୋଇଥିବା ଏକ ତଥ୍ୟ ଅନୁସାରେ ବିଶ୍ୱର କୌଣସି ସ୍ୱଳ୍ପ ଆୟ ବର୍ଗୀକୃତ ଦେଶ  ନିଜ ଦେଶରେ ଅତ୍ମହତ୍ୟା ନିରୋଧ ସଂପର୍କିତ କୌଣସି ରଣନିତୀ ଆପଣାଇ ନ ଥିବା ବେଳେ ପ୍ରାୟ ସମସ୍ତ ଉଚ୍ଚ ମଧ୍ୟମ ଆୟ ବର୍ଗୀକୃତ ଦେଶ ତଥା ଶତକଡା ୧୦ରୁ କମ ନିମ୍ନ ମଧ୍ୟମ ଆୟ ବର୍ଗୀକୃତ ଦେଶ ଏହି ସଂକ୍ରାନ୍ତରେ ନିଜ ନିଜର କାର୍ଯ୍ୟକ୍ରମ ଜାରୀ ରଖିଛନ୍ତି  ।

## ଆଧାର 
ଶ୍ରେଣୀ:ସେପ୍ଟେମ୍ବର ମାସର ପାଳିତ ଦିବସ
ଶକ୍ତିକାନ୍ତ ଦାସ

**ଶକ୍ତିକାନ୍ତ ଦାସ**(ଜନ୍ମ : ୨୬ ଫେବୃଆରୀ ୧୯୫୭‌) ଜଣେ ଅବସରପ୍ରାପ୍ତ ଭାରତୀୟ ପ୍ରଶାସନିକ ସେବା ଅଧିକାରୀ ଅଟନ୍ତି । ୨୦୧୮ ଡିସେମ୍ବର ୧୧ତାରିଖରେ ସେ ଭାରତର ୨୫ତମ ରିଜର୍ଭ ବ୍ୟାଙ୍କ ଗଭର୍ଣ୍ଣର ନିଯୁକ୍ତ ହୋଇଥିଲେ ଓ ଏହି ପଦବୀରେ ୨୦୨୪ ମସିହା ଡିସେମ୍ବର ୧୦ ତାରିଖ ପର୍ଯ୍ୟନ୍ତ କାର୍ଯ୍ୟ କରିଥିଲେ ।  ଏହି ପଦ ହାସଲ କରିବାରେ ଶକ୍ତିକାନ୍ତ ପ୍ରଥମ ଓଡ଼ିଆ ଥିଲେ । ୨୦୨୫ ମସିହା ଫେବୃଆରି ମାସରେ ଶକ୍ତିକାନ୍ତଙ୍କୁ ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଭାବରେ ନିଯୁକ୍ତ କରାଯାଇଥିଲା । 

## ପ୍ରାରମ୍ଭିକ ଜୀବନ 
ଶକ୍ତିକାନ୍ତ, ୧୯୫୭ମସିହାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା କେଶବାନନ୍ଦ ଦାସ ଓ ମାତାଙ୍କ ନାମ ଶୋଭାମଞ୍ଜରୀ ଦାସ । ତାଙ୍କ ୫ପୁତ୍ରଙ୍କ ମଧ୍ୟରୁ ଶକ୍ତିକାନ୍ତ ଥିଲେ ଦ୍ୱିତୀୟ । ସେମାନେ ଥିଲେ ଆଠଗଡ଼ର ମୂଳ ବାସିନ୍ଦା । ଶକ୍ତିକାନ୍ତ ଭୁବନେଶ୍ୱରସ୍ଥିତ ଡିଏମ ସ୍କୁଲରୁ(ବହୁ ଉଦ୍ୟେଶୀୟ ନିଦର୍ଶନ ବିଦ୍ୟାଳୟ) ନିଜ ସ୍କୁଲ ଶିକ୍ଷା ସମାପ୍ତ କରିଥିଲେ । ପରେ ଦିଲ୍ଲୀ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ ।

## ବୃତ୍ତିଗତ ଜୀବନ 
୧୯୮୦ମସିହାରେ ଶକ୍ତିକାନ୍ତ ତାମିଲନାଡୁ କ୍ୟାଡ଼ରରୁ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ତାମିଲନାଡୁ ଓ କେନ୍ଦ୍ର ସରକାରଙ୍କ ବିଭିନ୍ନ ବିଭାଗରେ ସଚିବ ଭାବରେ କାର୍ଯ୍ୟ କରି ସେ ୨୦୧୭ ମେ ୨୮ତାରିଖରେ ସେବାନିବୃତ ହୋଇଥିଲେ । ଅବସରପରେ, ଭାରତ ସରକାର ତାଙ୍କୁ ପଞ୍ଚଦଶ ଅର୍ଥ ଆୟୋଗର ସଚିବ ଭାବରେ ନିଯୁକ୍ତି ଦେଇଥିଲେ । ସେହିପରେ ସେ ଜି-୨୦ ସମ୍ମିଳନୀରେ ଭାରତର "ସେରପା" ଭାବରେ ମଧ୍ୟ କାର୍ଯ୍ୟ କରିଛନ୍ତି । ଭାରତ ସରକାରଙ୍କ ବିମୁଦ୍ରୀକରଣ-୨୦୧୬ ତଥା ବସ୍ତୁ ଏବଂ ସେବା କର(ଜିଏସଟି)-୨୦୧୭ ଲାଗୁ କରେଇବାରେ ଶକ୍ତିକାନ୍ତ ପ୍ରମୁଖ ଭୂମିକା ନିର୍ବାହ କରିଥିଲେ । 

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ରବିନାରାୟଣ ମହାପାତ୍ର

**ରବି ନାରାୟଣ ମହାପାତ୍ର** (ଜନ୍ମ: ୪ ଜୁଲାଇ ୧୯୫୭) ଜଣେ ଭାରତୀୟ ରାଜନେତା । ସେ ୨୦୧୨ ମସିହାରୁ ୨୦୧୮ ଯାଏଁ ରାଜ୍ୟ ସଭାର ଜଣେ ସଦସ୍ୟ ଭାବରେ କାର୍ଯ୍ୟ କରିଥିଲେ । ବର୍ତ୍ତମାନ ସେ ବିଜୁ ଜନତା ଦଳ ସହ ମିଶି ରାଜନୀତିରେ ସକ୍ରିୟ ଅଛନ୍ତି । ଶ୍ରୀ ମହାପାତ୍ର ୪ ଅପ୍ରେଲ ୨୦୧୨ରୁ ୩ ଅପ୍ରେଲ ୨୦୧୮ଯାଏଁ ରାଜ୍ୟସଭାର ସାଂସଦ ଭାବରେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ ।

## ଆଧାର
## ବାହାର ଆଧାର
*Profile on Rajya Sabha website

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ବିଜୁ ଜନତା ଦଳ ରାଜନେତା
ଓଭାରିଆନ ଟର୍ସନ

**ଓଭାରିଆନ ଟର୍ସନ** (ଇଂରାଜୀ ଭାଷାରେ **Ovarian torsion**/ **OT**) ଏକ ରୋଗ ଯେଉଁଥିରେ ଓଭାରି (ovary) ସ‌ହିତ ସଂଯୁକ୍ତ ହୋଇଥିବା ଅଂଶ ପେଡିକ୍ଲ (attachment to other structures) ମୋଡ଼ିହୋଇଯିବା କାରଣରୁ ଓଭାରିକୁ ରକ୍ତ ସଞ୍ଚାଳନ କମିଯାଏ । ଏହା ଫଳରେ ପେଲଭିସ ବା ଶ୍ରୋଣୀର ଏକ ପାଖରେ ଯନ୍ତ୍ରଣା (pelvic pain) ହୁଏ । ଲକ୍ଷଣ, ଅଲଟ୍ରାସାଉଣ୍ଡ (ultrasound done via the vagina) ଓ ସିଟି ସ୍କାନ (CT scan) ସାହାଯ୍ୟରେ ରୋଗ ନିଧାର୍ଯ୍ୟ କରାଯାଏ କିନ୍ତୁ ଏହା ସମ୍ପୁର୍ଣ୍ଣ ରୂପେ ରୋଗ ନଥିବା ପ୍ରମାଣ କରିପାରେ ନାହିଁ । ପ୍ରଜନନକ୍ଷମ ବୟସରେ ଏହି ରୋଗ ଅଧିକ ହେଉଥିଲେ ମଧ୍ୟ ଯେ କୌଣସି ବୟସରେ ହୋଇପାରେ ।
 
## ଏହା ମଧ୍ୟ ଦେଖନ୍ତୁ
ପୁରୁଷମାନଙ୍କର ଏହି ଭଳି ରୋଗକୁ ଟେସ୍ଟିକୁଲାର ଟର୍ସନ (*Testicular torsion) କୁହାଯାଏ 

## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ବାର୍ଥୋଲିନ ସିସ୍ଟ

**ବାର୍ଥୋଲିନ ସିସ୍ଟ** (ଇଂରାଜୀ ଭାଷାରେ '''Bartholin's cyst''') କୁହାଯାଏ ଯେତେବେଳେ ଲେବିଆ (labia) ମଧ୍ୟରେ ଥିବା ବାର୍ଥୋଲିନ ଗ୍ରନ୍ଥି (Bartholin's gland) ଅବରୋଧ ହୋଇଯାଏ । ସିସ୍ଟ ଛୋଟ ଥିଲେ ଅଳ୍ପ ଲକ୍ଷଣ ପ୍ରକାଶ ପାଏ । ସିସ୍ଟ ଲାଲ ଦେଖାଯାଏ ଓ ଯନ୍ତ୍ରଣା ହୁ । କ୍ୱଚିତ ଗନରିଆ ହୋଇପାରେ । ଲକ୍ଷଣ ଓ ଶାରୀରିକ ପରୀକ୍ଷା (examination) କରି ରୋଗ ନିର୍ଣ୍ଣୟ କରାଯାଏ । ସନ ୧୯୬୭ରେ ବୁଫୋର୍ଡ଼ ୱାର୍ଡ଼ ଏହାର କାର୍ଯ୍ୟବିଧି ବର୍ଣ୍ଣନା କରିଥିଲେ ।
 
## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଗୁଳୁଚି

**ଗୁଳୁଚି** (ଉଦ୍ଭିଦ ବିଜ୍ଞାନ ନାମ *Tinospora cordifolia*) ଏକ ଗୁଳ୍ମ ଲତା ଅଟେ ଯାହା ଭାରତୀୟ ଆଯୁର୍ବେଦ ଔଷଧ ପ୍ରସ୍ତୁତିରେ ବ୍ୟବହାର ହୋଇଥାଏ । ଏହି ଲତା ଭାରତ, ବର୍ମା ତଥା ଶ୍ରୀଲଙ୍କା ଦେଶମାନଙ୍କରେ ଦେଖାଯାଏ ।

## **ଉଦ୍ଭିଦ ବିବରଣୀ** 
ଗୁଳୁଚି ଅନ୍ୟ ଗଛ ମାନଙ୍କ ଉପରେ ଏକ ବଡ଼ ଆରୋହୀ ଲତା ଭାବରେ ମାଡ଼ିଥାଏ । ଏହାର କାଣ୍ଡ ସରସ, ରଙ୍ଗର ପାଉଁଶିଆ ହୋଇଥାଏ । ଏହି କାଣ୍ଡରେ ଭାତୁଡ଼ି ଭଳି ଅନେକ ଗୋବ ରହିଥାଏ । କାଣ୍ଡର ଗଣ୍ଠି ମାନଙ୍କରୁ ସରୁ ସରୁ ଚେର (ବାୟବୀୟ ମୂଳ) ବାହାରିଥାଏ । ଏହାର ପତ୍ର ଗୁଡ଼ିକ ବଡ଼ ଓ ଦେଖିବାକୁ ପାନ ପତ୍ର ପରି ଅଟନ୍ତି ।

ଗୁଳୁଚିର ଫୁଲ ପେନ୍ଥା ପେନ୍ଥା ହୋଇ ଖରା ଦିନେ ଫୁଟିଥାଏ ଓ ଶୀତ ଦିନେ ଫଳ ପାଚିଲେ ନାଲି ରଙ୍ଗର ହୁଅନ୍ତି ।

## ଅନ୍ୟ ଭାଷା ନାମ 
* ସଂସ୍କୃତ - "ଅମୃତଲତା"
* ହିନ୍ଦୀ - "गिलोय - ଗିଲୋୟ "
* ତେଲୁଗୁ - ଟିପା ଟିଗା
* କନ୍ଣଡ଼ - ଅମୃତ ବଲ୍ଲୀ
* ମରାଠୀ - "ଗୁଡୁଚି"
* ନେପାଳୀ- "ଗୁର୍ଜୋ"
* ବଂଗାଳୀ- "ଗୁଲଂଚୋ"
* ତାମିଲ- "ଶିଣ୍ଡିଲକୋଡି"

## **ଔଷଧୀୟ ଗୁଣ** 
ଗୁଳୁଚିର ଶୁଖିଲା କାଣ୍ଡକୁ ବା କ୍ୱାଥ କରି ଏବଂ ପତ୍ରକୁ ବାଟି ବା ରସ କରି ଔଷଧ କାମରେ ଲଗାଯାଏ । ପେଟରେ ଅମ୍ଳ ରୋଗ, କାମଳ ଓ ପରିସ୍ରା ପୋଡ଼ାରେ ଏହା ଦିଆଯାଏ । ଦେହରେ ଶକ୍ତି ବଢାଇବା ପାଇଁ ଏହା ଟନିକ ବା ସାଲସା ଭାବରେ ମଧ୍ୟ ଏହା ଦିଆଯାଏ ।

## **ଆଧାର** 
ଶ୍ରେଣୀ:ଔଷଧୀୟ ଗଛ
ପ୍ରସନ୍ନ ଆଚାର୍ଯ୍ୟ

**ପ୍ରସନ୍ନ ଆଚାର୍ଯ୍ୟ** (ଜନ୍ମ: ୮ ଅଗଷ୍ଟ ୧୯୪୯)‌ ଜଣେ ଭାରତୀୟ ରାଜେନତା । ସେ ଓଡ଼ିଶାର ଜଣେ ପ୍ରତିନିଧି ଭାବରେ ଭାରତର ସଂସଦର ଉପର ସଦନ ରାଜ୍ୟ ସଭାରେ କାର୍ଯ୍ୟ କରିଥିଲେ । ଅଧୁନା ସେ ବିଜୁ ଜନତା ଦଳ କୃଷକ ଶାଖାର ସଭାପତି ଭାବରେ କାର୍ଯ୍ୟ କରୁଛନ୍ତି ।

ପ୍ରସନ୍ନ ଆଚାର୍ଯ୍ୟ ୧୩ଶ ଲୋକ ସଭା ଏବଂ ୧୪ଶ ଲୋକ ସଭାର ଜଣେ ସଦସ୍ୟ ଥିଲେ । ସେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ପ୍ରତିନିଧିତ୍ୱ କରୁଥିଲେ । ପ୍ରସନ୍ନ ଓଡ଼ିଶା ବିଧାସଭାରେ ଅର୍ଥମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ ।

## ଆଧାର
## ବାହାର ଆଧାର
* ଭାରତର ସଂସଦ

ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:୧୪ଶ ଲୋକ ସଭା ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ଆଣ୍ଟି-ଏନଏମଡିଏ ରିସେପ୍ଟର ଏନ‌କେଫାଲାଇଟିସ

**ଆଣ୍ଟି-ଏନଏମଡିଏ ରିସେପ୍ଟର ଏନ‌କେଫାଲାଇଟିସ** (ଇଂରାଜୀ ଭାଷାରେ **Anti-NMDA receptor encephalitis**) ଏକ ପ୍ରକାର ମସ୍ତିଷ୍କ ପ୍ରଦାହ (brain inflammation) ରୋଗ ଯାହା ଆଣ୍ଟିବଡି (antibodies) ଯୋଗୁ ହୁଏ । ପ୍ରାରମ୍ଭରେ ଜ୍ୱର, ମୁଣ୍ଡ ବିନ୍ଧା ଓ ଥକ୍କାଣ ଅନୁଭବ ହୁଏ । ଦୀର୍ଘକାଳୀନ ମାନସିକ ଓ ବ୍ୟବ‌ହାରିକ ସମସ୍ୟା ରହିପାରେ । ସନ ୨୦୦୭ରେ ପ୍ରଥମେ ଜୋସେଫ ଡାଲମୁ ଏହି ରୋଗ ବର୍ଣ୍ଣନା କରିଥିଲେ ।
 
## ଏହା ମଧ୍ୟ ଦେଖନ୍ତୁ
*Anti-glutamate receptor antibodies

## ଆଧାର
## ବାହ୍ୟ ଲିଙ୍କ 
* — about her experience with the disease 
* 

ଶ୍ରେଣୀ:ଚିକିତ୍ସା ବିଜ୍ଞାନ
ବିଷ୍ଣୁ ଚରଣ ଦାସ

**ବିଷ୍ଣୁ ଚରଣ ଦାସ** (୯ ଅକ୍ଟୋବର ୧୯୫୪ – ୬ ଜୁଲାଇ ୨୦୨୦) ଜଣେ ଭାରତୀୟ ରାଜନେତା ଥିଲେ । ସେ ବିଜୁ ଜନତା ଦଳର ପ୍ରାର୍ଥୀ ଭାବରେ ଓଡ଼ିଶାରୁ ରାଜ୍ୟ ସଭାକୁ ଓ ଜଗତସିଂହପୁର ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

୨୦୧୬ ମସିହାରେ ରାଜ୍ୟ ସଭା ପାଇଁ ଓଡ଼ିଶାରୁ ପୁନଃନିର୍ବାଚନରେ ଶ୍ରୀ ଦାସ ନିର୍ବାଚନ ଲଢ଼ିଥିଲେ ଓ ବିନାପ୍ରତିଦ୍ୱନ୍ଦୀତାରେ ପ୍ରସନ୍ନ ଆଚାର୍ଯ୍ୟ ଓ ଏନ୍. ଭାସ୍କର ରାଓଙ୍କ ସ‌ହ ନିର୍ବାଚିତ ହୋଇଥିଲେ । ସେ ୨୦୧୭ ମସିହାରେ ଓଡ଼ିଶା ରାଜ୍ୟ ଯୋଜନା ବୋର୍ଡ଼ର ଉପାଧ୍ୟକ୍ଷ ଭାବରେ ନିଯୁକ୍ତ ହେବାପରେ ୨୧ ମାର୍ଚ୍ଚ ୨୦୧୭ରେ ରାଜ୍ୟ ସଭାରୁ ଇସ୍ତଫା ଦେଇଥିଲେ ।

## ରାଜନୈତିକ ଜୀବନ 
ବିଷ୍ଣୁ ଓଡ଼ିଶା ରାଜନୀତିରେ ପ୍ରଥମେ ଜନତା ଦଳରେ ଓ ପରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ବିଷ୍ଣୁ ଦାସ ୨୦୨୦ ମସିହାର ଜୁଲାଇ ମାସ ୬ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୫ ବର୍ଷ ବୟସ ହୋଇଥିଲା ।

## ଆଧାର
## ବାହାର ଆଧାର
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ବିଜୟ କୁମାର ଶତପଥୀ

**ବିଜୟ କୁମାର ଶତପଥୀ**, ଜଣେ ଓଡ଼ିଆ ଭାରୋତ୍ତଳକ ଥିଲେ । କୌଣସି ଆନ୍ତରାଷ୍ଟ୍ରୀୟ ପ୍ରତିଯୋଗୀତାରେ ପଦକ ଜିତିବାରେ ସେ ଥିଲେ ପ୍ରଥମ ଓଡ଼ିଆ ଖେଳାଳି । 

ବିଜୟ କୁମାର, ସ୍କୁଲରେ ପଢିବାବେଳୁ କ୍ରୀଡ଼ାପ୍ରତି ଆକର୍ଷିତ ଥିଲେ । ୧୯୬୯ମସିହାରୁ ସେ ଭାରୋତ୍ତଳନ ଆରମ୍ଭ କରିଥିଲେ । ୫୬କିଲୋ ଓଜନ ବର୍ଗରେ ସେ ପ୍ରତିଦ୍ୱନ୍ଦିତା କରୁଥିଲେ । ବ୍ରହ୍ମପୁରର "ବୀର ହନୁମାନ" କ୍ଲବରେ ସେ ଅଭ୍ୟାସ କରୁଥିଲେ । ବୃତ୍ତିଗତ ଜୀବନରେ ସେ ପ୍ରଥମେ ଭାରତୀୟ ନୌସେନା(୧୯୭୪ରେ ଯୋଗଦାନ) ଓ ପରେ ଭାରତୀୟ ରେଳରେ ଚାକିରି କରୁଥିଲେ । ୨୦୧୦ମସିହାରେ ସେ ଭାରତୀୟ ରେଳରୁ ସ୍ୱେଚ୍ଛାକୃତ ଅବସର ନେଇ, ଭାରୋତ୍ତଳନରେ ଅନ୍ୟମାନଙ୍କୁ ଶିକ୍ଷାଦାନ କରୁଛନ୍ତି ।

## କ୍ରୀଡା ସଫଳତା 
* ୧୯୭୭ରୁ ୧୯୮୩ ପର୍ଯ୍ୟନ୍ତ ସେ ଜାତୀୟ ଚାମ୍ପିୟନ ରହିଥିଲେ । 
* ୧୯୮୦-୮୧ ମସିହାରେ ନିଉଜିଲ୍ୟାଣ୍ଡର ଅକଲାଣ୍ଡ ସହରରେ ଅନୁଷ୍ଠିତ ହୋଇଥିବା ରାଷ୍ଟ୍ରମଣ୍ଡଳ ଖେଳରେ ୫୬ କିଲୋ ଓଜନ ବର୍ଗରେ ସେ ରୌପ୍ୟପଦକ ହାସଲ କରିଥିଲେ । 
* ୧୯୮୨ ମସିହାରେ ଅଷ୍ଟ୍ରେଲିଆର ବ୍ରିସବେନଠାରେ ଅନୁଷ୍ଠିତ ହୋଇଥିବା ରାଷ୍ଟ୍ରମଣ୍ଡଳ ଖେଳରେ ସେ ରୌପ୍ୟପଦକ ହାସଲ କରିଥିଲେ । 
* ୧୯୮୨ମସିହାରେ ସେ ଅର୍ଜୁନ ପୁରସ୍କାର ଲାଭ କରିଥିଲେ । ଏହି ପୁରସ୍କାର ପାଇବାରେ ମିନତି ମହାପାତ୍ରଙ୍କ ପରେ ସେ ଦ୍ୱିତୀୟ ଓଡ଼ିଆ ଥିଲେ । 
* ୧୯୮୧(ନାଗୋୟା) ଓ ୧୯୮୩(ଡାମାସକସ) ଏସୀୟ ଚାମ୍ପିୟନସିପରେ ସେ ବ୍ରୋଞ୍ଜ ପଦକ ହାସଲ କରିଥିଲେ । 
* ୧୯୯୦ ଏସୀୟ କ୍ରୀଡାରେ ସ୍ୱର୍ଣ୍ଣପଦକ ହାସଲ କରିଥିଲେ । 
* ୧୯୮୨ ପାକିସ୍ତାନ ଜାତୀୟ କ୍ରୀଡାରେ ପେସାୱରଠାରେ ସ୍ୱର୍ଣ୍ଣପଦକ ହାସଲ କରିଥିଲେ । 

## ସମ୍ମାନ ଓ ପୁରସ୍କାର 
* ଅର୍ଜୁନ ପୁରସ୍କାର - ୧୯୮୨
* କମଳ ଗାଙ୍ଗୁଲି ମେମୋରିଆଲ ଲାଇଫ୍ ଟାଇମ୍ ଆଚିଭମେଣ୍ଟ ଆୱାର୍ଡ଼(ସହୀଦ ସ୍ପୋର୍ଟିଂ, ଭୁବନେଶ୍ୱରଦ୍ୱାରା ପ୍ରଦତ୍ତ) - ୨୦୧୫

## ମୃତ୍ୟୁ 
ବିଜୟଙ୍କର ୨୦୨୫ ମସିହା ସେପ୍ଟେମ୍ବର ୨୫ ତାରିଖରେ ବ୍ରହ୍ମପୁରଠାରେ ପରଲୋକ ଘଟିଥିଲା । 

## ଆଧାର 
ଶ୍ରେଣୀ:୨୦୨୫ ମୃତ୍ୟୁ
ଶ୍ରେଣୀ:ଖେଳ
ଶ୍ରେଣୀ:ଅର୍ଜୁନ ପୁରସ୍କାର ସମ୍ମାନିତ
ବୀର କେଶରୀ ଦେଓ

**ବୀର କେଶରୀ ଦେଓ** (୧ ଜାନୁଆରୀ ୧୯୨୭ – ୩ ସେପ୍ଟେମ୍ବର ୨୦୧୨ ) ଜଣେ ଭାରତୀୟ ରାଜନେତା । ସେ ୧୯୫୭ରୁ ୧୯୬୭ ଯାଏଁ ଓଡ଼ିଶା ବିଧାନ ସଭାର ଜଣେ ସଦସ୍ୟ ଭାବରେ କାର୍ଯ୍ୟ କରିଥିଲେ । ୧୯୬୧ର ଓଡ଼ିଶା ବିଧାନ ସଭା ପାଇଁ ହୋଇଥିବା ସାଧାରଣ ନିର୍ବାଚନରେ ସେ ମଦନପୁରରାମପୁର ନିର୍ବାଚନ ମଣ୍ଡଳୀରୁ ବିଧାୟକ ଭାବରେ ନିର୍ବାଚିତ ହୋଇଥିଲେ ।

ପରବର୍ତ୍ତୀ ସମୟରେ ୧୯୬୭ରୁ ୧୯୭୦ ଯାଏଁ ଏବଂ ୧୯୭୦ରୁ ୧୯୭୬ ଯାଏଁ ସେ ଓଡ଼ିଶାରୁ ଜଣେ ସଦସ୍ୟ ଭାବରେ ରାଜ୍ୟ ସଭାରେ ପ୍ରତିନିଧିତ୍ୱ କରିଥିଲେ । ସେ ମୁଖ୍ୟତଃ କଳାହାଣ୍ଡି ଜିଲ୍ଲାର ଭବାନୀପାଟଣାର ଅଧିବାସି । ତାଙ୍କ ୪ ଜଣ ପୁଅ ଏବଂ ୨ ଜଣ ଝିଅ ଥିଲେ ।

## ଆଧାର
ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ହେନା ଫୁଲ

***ହେନା ଫୁଲ*** (ଜୀବବିଜ୍ଞାନ ନାମ **Cestrum nocturnum**, ଈଂରାଜୀରେ **night-blooming jasmine** ବା **night-blooming cestrum** ଏବଂ ହିନ୍ଦୀରେ **रातरानी**) ସେଷ୍ଟ୍ରମ୍ ପ୍ରଜାତି ଓ ସୋଲେନେସିଆ ପରିବାରର ଏକ ଉଦ୍ଭିଦ । ଏହି ଫୁଲଗଛ ପଶ୍ଚିମ ଭାରତୀୟ ଦ୍ୱୀପପୁଞ୍ଜର ସ୍ଥାନୀୟ ବୃକ୍ଷ କିନ୍ତୁ ଦକ୍ଷିଣ ଏସିଆରେ ଏହା ପ୍ରାକୃତିକ ଭାବେ ବଢ଼ିଥାଏ ।

## ଉଦ୍ଭିଦର ବର୍ଣ୍ଣନା 
ହେନା ଫୁଲର ଗଛ ବୁଦାଳିଆ, ଚିରହରିତ୍ ଓ ଏହା ପ୍ରାୟ ୪ ମିଟର୍ (୧୩ ଫୁଟ୍) ଉଚ୍ଚତା ପର୍ଯ୍ୟନ୍ତ ବଢ଼ିଥାଏ । ଏହାର ପତ୍ର ପତଳା, ୬-୨୦ ସେ.ମି. (୨.୪-୭.୯ ଇଞ୍ଚ୍) ଲମ୍ବା, ୨-୪.୫ ସେ.ମି. (୦.୭୯-୧.୭୭ ଇଞ୍ଚ୍) ଓସାରର ଏବଂ ଚିକ୍କଣିଆ । କାହାଳୀ ସଦୃଶ ପାଞ୍ଚଟି ପାଖୁଡ଼ାବିଶିଷ୍ଟ ଫୁଲଗୁଡ଼ିକ ଈଷତ୍ ସବୁଜ-ଶ୍ୱେତ ରଙ୍ଗର, ୨-୨.୫ ସେ.ମି. (୦.୭୯-୦.୯୮ ଇଞ୍ଚ୍) ଲମ୍ବା, ସମ୍ପୂର୍ଣ୍ଣ ରୂପେ ଫୁଟିଥିବା ପାଖୁଡ଼ାର ଉପର ପାଖର ଗୋଲେଇ ବ୍ୟାସ ପ୍ରାୟ ୧୦-୧୩ ମି.ମି. (୦.୩୯-୦.୫୧ ଇଞ୍ଚ୍) । ଏହି ଫୁଲ ରାତିରେ ଫୁଟେ ଓ ଏକ ଅପୂର୍ବ ସୁଗନ୍ଧ ନିର୍ଗତ ହୋଇଥାଏ ଯାହା ଆଖପାଖର ପରିବେଶକୁ ଚହଟାଇ ଦିଏ । ଏହି ଗଛର ଫଳ ବା କୋଳି ୧୦ ମି.ମି. (୦.୩୯ ଇଞ୍ଚ୍) ଲମ୍ବା, ୫ ମି.ମି. (୦.୨୦ ଇଞ୍ଚ୍) ବ୍ୟାସ ବିଶିଷ୍ଟ ଏବଂ ବାଇଗଣୀ କିମ୍ବା ସବୁଜ-ହଳଦିଆ ମିଶା ଧଳା ରଙ୍ଗର । ଆଉ ଏକ ପ୍ରଜାତିର ହେନା ଫଲର ରଙ୍ଗ ହଳଦିଆ ହୋଇଥାଏ । କେତେକ ସ୍ଥାନରେ ଏହାର ପତ୍ର ଓ ଫଳ ବିଷାକ୍ତ ହୋଇପାରେ, କାରଣ ଏହାର ବିଷାକ୍ତତାକୁ ନେଇ ମିଶ୍ରିତ ପ୍ରତିକ୍ରିୟା ଓ ତଥ୍ୟ ମିଳିଛି ।

ରାତିରେ ଫୁଟୁଥିବା ହେନା ଫୁଲର ଅପୂର୍ବ ସୁଗନ୍ଧ ପାଇଁ ଉପ-କ୍ରାନ୍ତୀୟ ଅଞ୍ଚଳରେ ବିଭିନ୍ନ ଘର ଗମଳା, ଉଦ୍ୟାନ ଇତ୍ୟାଦିରେ ହେନା ଫୁଲ ଗଛ ରୋପଣ କରାଯାଇଥାଏ । ସାମାନ୍ୟରୁ ଆର୍ଦ୍ର ବାଲିମିଶା ଢିଲା (୬.୬-୭.୫ pH) ମାଟିରେ ଏହି ଗଛ ଭଲ ଭାବେ ବଢ଼ିଥାଏ ।

## ରସାୟନିକ ଉପାଦାନ 
ହେନା ଫୁଲର ଅର୍କ ବା ତେଲର ରସାୟନିକ ଉପାଦାନଗୁଡ଼ିକ ହେଲେ – ୨୭% ଫିନାଇଲ୍ ଇଥାଇଲ୍ ଆଲ୍‍କହଲ୍, ୧୨% ବେଞ୍ଜାଇଲ୍ ଆଲ୍‍କହଲ୍, ୫.୬% ଐକୋସିନ୍, ୫.୬% ୟୁଗେନୋଲ୍, ୪.୪% ଏନ୍-ଟେଟ୍ରାକୋସିନ୍, ୩.୧% କ୍ୟାରିଓଫାଇଲିନ୍ ଅକ୍ସାଇଡ୍, ୨.୭% ୧-ହେକ୍ସାଡେକାନଲ୍, ୨.୪୫% ମିଥୋକ୍ସିୟୁଗେନୋଲ୍, ୨.୩୨% ବେଞ୍ଜାଲ୍‍ଡିହାଇଡ୍ । ହେନା ଫୁଲରୁ ଆଲ୍‍କହଲ୍ (ମଧୁମଦ୍ୟ) ବାହାର କରାଯାଇ ତାହାର ପରୀକ୍ଷଣରୁ ସେଥିରେ ସାଇଟୋଟକ୍ସିକ୍ ଷ୍ଟେରଏଡ୍ ଥିବା ଜଣା ପଡ଼ିଛି ।

## ଚିତ୍ର ଗ୍ୟାଲେରି 

Image:Night blooming Jasmine.jpg|ରାତିରେ ଫୁଟୁଥିବା ହେନା ଫୁଲ
Image:Colpfl30.jpg|ଅଫୁଟା ହେନା ଫୁଲ
Image:Cestrum nocturnum 2.jpg|ହେନା ଫୁଲ
Image:Cestrum nocturnum on bush.jpg|ଫୁଲରେ ଲଦି ହୋଇ ରହିଥିବା ହେନା ଫୁଲ ଗଛ
Image:Jasmine_NightBloomimg1_Asit.jpg|ଫ୍ଲୋରିଡ଼ାର ରକଲେଜ୍‍ଠାରେ ଲଗାଯାଇଥିବା ଏକ ହେନା ଫୁଲ ଗଛ
Image:Cestrum nocturnum.jpg|ହେନା ଫୁଲ
Image:Jazmín de Noche.JPG|ନିକାରାଗୁଆ ଦେଶରେ ହେନାଫୁଲ ଗଛ

## ଆଧାର
## ଆହୁରି ପଢ଼ନ୍ତୁ
* Huxley, A., ed. (1990). *New RHS Dictionary of Gardening*. Macmillan.
* Poisons Information Centre (Queensland): *Cestrum nocturnum*
* Floridata: Cestrum nocturnum

ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଫୁଲ
ଶ୍ରେଣୀ:ଓଡ଼ିଶାର ଉଦ୍ଭିଦ
ବଲବୀର ପୁଞ୍ଜ

**ବଲବୀର ପୁଞ୍ଜ** (ଜନ୍ମ: ୨ ଅକ୍ଟୋବର ୧୯୪୯) ଜଣେ ଭାରତୀୟ ପତ୍ରକାର ଏବଂ ସ୍ତମ୍ଭକାର । ସେ ଜଣେ ରାଜନେତା ଭାବରେ ମଧ୍ୟ ଭାରତୀୟ ଜନତା ପାର୍ଟି ସହ ଯୋଡ଼ି ହୋଇଛନ୍ତି । ୦୩ ଅପ୍ରେଲ ୨୦୦୮ରେ ତାଙ୍କୁ ଭାରତର ସଂସଦର ଉପର ସଦନ ରାଜ୍ୟ ସଭାକୁ ଓଡ଼ିଶାରର ପ୍ରତିନିଧି ଭାବରେ ପଠାଯାଇଥିଲା ଏବଂ ସେ ୦୨ ଅପ୍ରେଲ ୨୦୧୪ ପର୍ଯ୍ୟନ୍ତ ତାଙ୍କର କାର୍ଯ୍ୟକାଳ ଶେଷ ହେବା ପର୍ଯ୍ୟନ୍ତ ୬ବର୍ଷ ଧରି ସେଠାରେ କାର୍ଯ୍ୟ କରିଥିଲେ । ୩୧ ମାର୍ଚ୍ଚ ୨୦୧୩ରେ ବଲବୀରଙ୍କୁ ଭାରତୀୟ ଜନତା ପାର୍ଟିର ଉପ-ଅଧକ୍ଷ ଭାବରେ ଦାୟିତ୍ୱ ଦିଆଯାଇଥିଲା ।

## ପ୍ରାରମ୍ଭିକ ଜୀବନ ଏବଂ ସାମ୍ବାଦିକତା
ବଲବୀର ପୁଞ୍ଜ ୨ ଅକ୍ଟୋବର ୧୯୪୯ରେ ଭାରତରେ ଥିବା ପଞ୍ଜାବର ଗୁରୁଦାସପୁର ଜିଲ୍ଲା ଅନ୍ତର୍ଗତ ଲାଲୋୱାଲା ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ୧୯୭୧ ମସିହାରେ ସାମ୍ବାଦିକତା ଆରମ୍ଭ କରିଥିଲେ । ପ୍ରଥମେ ସେ ମଦର୍‌ଲ୍ୟାଣ୍ଡ ପବ୍ଲିକେସନ୍ ପାଇଁ ସାମ୍ବାଦିକତା ଆରମ୍ଭ କରିଥିଲେ । ଏହାପରେ ସେ ଫାଇନାନ୍ସିଆଲ ଏକ୍‌ପ୍ରେସ ପାଇଁ ୧୯୭୪ରୁ ୧୯୯୬ ଯାଏଁ କାର୍ଯ୍ୟ କରିଥିଲେ । ସେ ଆର୍.ଏସ୍.ଏସ୍‌ର ଜଣେ ସହଯୋଗୀ ଭାବରେ କାର୍ଯ୍ୟ କରୁଥିଲେ । ସେ ମୁଖ୍ୟତଃ ଭାରତୀୟ ଅର୍ଥନୀତି ଉପରେ ସ୍ତମ୍ଭ ରଚନା କରନ୍ତି ଏବଂ ଏହି ଉପରେ ଦୂରଦର୍ଶନରେ ପ୍ରସାରିତ ବିଭିନ୍ନ ତର୍କରେ ମଧ୍ୟ ଅଂଶଗ୍ରହଣ କରିଥାନ୍ତି ।

## ଏବେକାର କାମ
ସେ ଦୈନିକ ପ୍ରକାଶିତ ସମ୍ବାଦପତ୍ର ଡେଲି ପଞ୍ଜାବ କେଶରୀ ଏବଂ ଭାରତୀୟ ସାପ୍ତାହିକ ପତ୍ରିକା ଆଉଟ୍‌ଲୁକ୍ ପାଇଁ ସ୍ତମ୍ଭ ରଚନା କରୁଛନ୍ତି । ପରବର୍ତ୍ତୀ ସମୟରେ ସେ ଆଉଟ୍‌ଲୁକ୍ ପାଇଁ ଲେଖିବା କମ କରିଦେଇଥିଲେ ଏବଂ ବର୍ତ୍ତମାନ ଦୈନିକ ଖବରକାଗଜ ଦ ପିଓନୀର୍ ପାଇଁ ସ୍ତମ୍ଭ ଲେଖୁଛନ୍ତି ।

## ଆଧାର
## ବାହାର ଆଧାର
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଉଚ୍ଚତା ବେମାରୀ

**ଉଚ୍ଚତା ବେମାରୀ** (ଇଂରାଜୀ ଭାଷାରେ **Altitude sickness**) ଏକ ସାମାନ୍ୟ ଧରଣର ଆକ୍ୟୁଟ ମାଉଣ୍ଟେନ ସିକନେସ (**acute mountain sickness**/ **AMS**) ଯାହା ଅତି ଉଚ୍ଚ ସ୍ଥାନ‌କୁ (high elevation) ଦୃତ ଗତିରେ ଗଲେ ସ୍ୱଳ୍ପ ଅମ୍ଳଜାନ (amounts of oxygen) ମିଳିବାରୁ ବିଯୁକ୍ତାତ୍ମକ ସ୍ୱାସ୍ଥ୍ୟ ଅବସ୍ଥା ହୁଏ ।  ଏହି ବେମାରୀରେ ମୁଣ୍ଡ ବିନ୍ଧା, ବାନ୍ତି, ଥକ୍କାଣ ଅନୁଭବ, ନିଦ୍ରା ସମସ୍ୟା ମୁଣ୍ଡ ବୁଲା (dizziness) ଇତ୍ୟାଦି ଲକ୍ଷଣ ପ୍ରକାଶ ପାଏ । ଅତି-ଉଚ୍ଚତାରେ ମୁଣ୍ଡ ବିନ୍ଧା, ଅଇ, ଅଣନିଶ୍ୱାସୀ ବା ବାନ୍ତି ହେଲେ ତାହାକୁ ଉଚ୍ଚତା ବେମାରୀ ରୋଗ ହୋଇଥିବା ନିର୍ଣ୍ଣୟ କରାଯାଏ ।
 

ଦିନ‌କୁ ୩୦୦ ମିଟର ବା ୧୦୦୦ଫୁଟ ଉଚ୍ଚତାରୁ ଅଧିକ ଉଠିବା ମନା ଓ ଧୀରେ ଧୀରେ ଚଢ଼ିଲେ ଏହି ବେମାରୀ ପ୍ରତିଷେଧ ହୋଇଯାଏ ।  ଏଇ ଚିକିତ୍ସାର ଫଳାଫଳ ଅନୁଶୀଳନ ହୋଇନାହିଁ ।
 

ଦୃତ ଗତିରେ ୨୫୦୦ ମିଟର/୮୦୦୦ ଫୁଟ ଉଚ୍ଚତାକୁ ଉଠିଲେ ୨୦% ଲୋକଙ୍କର ଓ ୩୦୦୦ମିଟର/ ଫୁଟ ଉଚ୍ଚତାକୁ ଉଠିଲେ ୪୦% ଲୋକଙ୍କର ଏହି ବେମାରି ହେବା ସମ୍ଭାବନା ରହେ ।
 
## ଏହା ମଧ୍ୟ ଦେଖନ୍ତୁ
*Altitude training
*Cabin pressurization
*Mountain climbing
*Secondary polycythemia
*Hypoxic ventilatory response

## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ପରିବାର ଅଦାଲତ, ରାୟଗଡ଼

୨୦୧୯ ମସିହାରେ ପ୍ରତିଷ୍ଠିତ ଏହି ନ୍ୟାୟିକ ଅନୁଷ୍ଠାନଟି ରାୟଗଡ଼ା ଜିଲ୍ଲାରେ ଅବସ୍ଥିତ । ରାୟଗଡ଼ା ଜିଲ୍ଲାର ରାୟଗଡ଼ା ସବଡିଭିଜନ କ୍ଷେତ୍ର ଅଧିନସ୍ଥ ସମସ୍ତ ପାରିବାରିକ ମାମଲାର ବିଚାର ନିମିତ୍ତ ଏହା ଏକମାତ୍ର ନ୍ୟାୟିକ ଅନୁଷ୍ଠାନ । ରାୟଗଡ଼ ଜିଲ୍ଲା ନ୍ୟାୟପାଳିକାର ଏହା ଏକ ଅଂଶବିଶେଷ ।

## ଇତିହାସ 
ଭାରତ ସରକାରଙ୍କ ପ୍ରଣୀତ ପରିବାର ଅଦାଲତ ଅଧିନିୟମ, ୧୯୮୪ର ଧାରା ୩ ଆଧାରରେ ୨୦୧୬ ମସିହା ଜୁନ ମାସରେ ଓଡ଼ିଶା ସରକାରଙ୍କ ଆଇନ ବିଭାଗର ବିଜ୍ଞପ୍ତି ସଂଖ୍ୟା ୫୨୭୫L,ତା-୪.୬.୨୦୧୬ ଅନୁସାରେ ଏହି ଅନୁଷ୍ଠାନର ପ୍ରତିଷ୍ଠା ନିମିତ୍ତ ସ୍ୱୀକୃତି ପ୍ରଦାନ କରାଯାଇଥିଲା । ତେବେ ଆନୁସଙ୍ଗିକ ଭିତ୍ତିଭୂମି ଲାଭ କରିବା ପରେ ୨୦୧୯ ମସିହା ଜାନୁଆରୀ ୧୯ ତାରିଖରେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଜଷ୍ଟିସ କୃଷ୍ଣ ରାମ ମହାପାତ୍ରଙ୍କଦ୍ୱାରା ଏହା ଉଦଘାଟିତ ହୋଇଥିଲା । ଶ୍ରୀମତି ସୌଭାଗିନି ମଲ୍ଲିକ ହେଉଛନ୍ତି ଏହି ନ୍ୟାୟିକ ଅନୁଷ୍ଠାନର ପ୍ରଥମ ବିଚାରପତି ।

## ଅଧିକାର କ୍ଷେତ୍ର 
ରାୟଗଡ଼ା ଜିଲ୍ଲାରେ ପ୍ରତିଷ୍ଠିତ ଏହା ଏକମାତ୍ର ପରିବାର ଅଦାଲତ ହୋଇଥିଲେ ହେଁ ରାୟଗଡ଼ା ସବଡିଭିଜନ ପରିସରଭୁକ୍ତ କ୍ଷେତ୍ର ହିଁ ଏହାର ଅଧିକାର କ୍ଷେତ୍ର । ତଦନୁସାରେ ମୁଖ୍ୟାଳୟ ରାୟଗଡ଼ା ତଥା କାଶିପୁରସ୍ଥ ସମସ୍ତ ଅଦାଲତରେ ଲମ୍ବିତ ପଡିଥିବା ସମସ୍ତ ପରିବାର ମାମଲା ତଥା ଉକ୍ତ ଅଧିକାର କ୍ଷେତ୍ରସ୍ଥ ସମସ୍ତ ନୂତନ ପରିବାର ମାମଲା ଏହି ନ୍ୟାୟାଳୟର ବିଚାର ପରିସର ଭୁକ୍ତ ହେବେ ।
## ବିଶେଷତ୍ୱ 
ନିମ୍ନ ବର୍ଣ୍ଣିତ କିଛି ପ୍ରାବଧାନରୁ ଏ କଥା ସ୍ପଷ୍ଟ ଯେ ପରିବାର ଅଦାଲତ ଏକ ଦେୱାନୀ କିମ୍ବା ଫୌଜଦାରୀ ଅଦାଲତ ଭଳି ଦଣ୍ଡ ପ୍ରଦାନ କାରୀ ନ୍ୟାୟିକ ଅନୁଷ୍ଟାନ ପରିବର୍ତ୍ତେ, ପାରିବାରିକ ବିବାଦର ସମାଧାନ ନିମିତ୍ତ ଏକ ବିଶେଷ  ମଞ୍ଚ ବା ଅନୁଷ୍ଠାନ ।
### ପରିବାର ଅଦାଲତ ଅଧିନିୟମ ୧୯୮୪ 
* **ପରିବାର ଅଦାଲତ ଅଧିନିୟମ ୧୯୮୪ର ଧାରା -୯** : ପରିବାର ଅଦାଲତର ସମସ୍ତ ମାମଲାର ପ୍ରଥମେ ଅଦାଲତ ଉଭୟ ପକ୍ଷ ମଧ୍ୟରେ ବୁଝାମଣା ମାଧ୍ୟମରେ ଫୈସଲା ନିମିତ୍ତ ପ୍ରୟାସ କରିବେ ।

* ଧାରା-୧୦(୩)(iii)- କୌଣସି ମାମଲାରେ କୌଣସି ପକ୍ଷଦ୍ୱାରା ଆଗତ ଅଭିଯୋଗ ଯଦି ଅନ୍ୟ ପକ୍ଷଦ୍ୱାରା ଅସ୍ୱୀକାର କରାଯାଏ ଏବଂ ଅଦାଲତ ଏହି ମାମଲାର ଆପୋଷ ସମାଧାନ ବା ସହମତି ଭିତ୍ତିକ ବୁଝାମଣା ସମ୍ଭବ କରିବା ନିମିତ୍ତ ମାମଲାଟିରେ ନିଜର ଏକ ନିର୍ଦ୍ଦିଷ୍ଟ ପ୍ରଣାଳୀ ଅବଲମ୍ବନ କରିବାରେ କୌଣସି ବାଧା ରହିବ ନାହିଁ ।

* ଧାରା-୧୧ରେ ନିବୁଜ କୋଠରୀ ମଧ୍ୟରେ ବିଚାର (Camera Trial ) ପାଇଁ ବ୍ୟବସ୍ଥା ରହିଛି ।

* ଧାରା-୧୩ ଏକ ବିଶେଷ ବ୍ୟବସ୍ଥା । ଏହି ପ୍ରାବଧାନ ଅନୁସାରେ ସାଧାରନ ଭାବେ ପରିବାର ଅଦାଲତରେ ମାମଲା ଦାୟର କରିବା କିମ୍ବା ମାମଲାରେ ପକ୍ଷଭୁକ୍ତ ହୋଇ ଲଢିବା ନିମିତ୍ତ ଓକିଲ ନିଯୁକ୍ତି ଆବଶ୍ୟକ ନାହିଁ । ତେବେ ସ୍ଥଳ ବିଶେଷରେ କ୍ରମେ କୌଣସି ପକ୍ଷଙ୍କୁ ଓକିଲ ନିଯୁକ୍ତି ନିମିତ୍ତ ଅଦାଲତ ଅନୁମତି ଦେଇ ପାରନ୍ତି ।

* ଧାରା ୧୪ ମଧ୍ୟ ଏକ ବିଶେଷ ପ୍ରାବଧାନ । ଏହି ପ୍ରାବଧାନ ପ୍ରକାରେ ପରିବାର ଅଦାଲତ କୌଣସି ମାମଲାର ନ୍ୟାୟୋଚିତ ବିଚାର ନିମନ୍ତେ ଯେ କୌଣସି ଦଲିଲ ଅଥବା ନଥି ବିଚାର ବେଳେ ଗ୍ରହଣ କରିପାରନ୍ତି ଏପରିକି ସେହି ଦଲିଲ ଭାରତୀୟ ସାକ୍ଷ୍ୟ ଅଧିନିୟମ ଅନୁସାରେ ଦେୱାନୀ ଅଦାଲତରେ ଗ୍ରହଣଯୋଗ୍ୟ  ନ ହେଲେ ବି ତାହା ପରିବାର ଅଦାଲତରେ ଗୃହୀତ ହୋଇପାରିବ ।

* ପରିବାର ଅଦାଲତରେ ମାମଲା ଦାଖଲ ନିମିତ୍ତ କୌଣସି କୋର୍ଟ ଫି ଦେବାକୁ ପଡେନାହିଁ ।
### ପରିବାର ଅଦାଲତ (ଓଡ଼ିଶା) ନିୟମ, ୨୦୧୦ 
* ଉପରୋକ୍ତ ନିୟମର ଧାରା ୭ରୁ ୨୬ ମଧ୍ୟରେ ଥିବା ପ୍ରାବଧାନ ପ୍ରକାରେ ଫ୍ୟାମିଲି କାଉନସେଲରଙ୍କୁ ଦୁଇପକ୍ଷ ମଧ୍ୟରେ ଆପୋଷ ସହମତି ଜରିଆରେ ମାମଲାର ସମାଧାନ ନିମନ୍ତେ ଆନେକ କ୍ଷମତା ଦିଆଯାଇଛି ।
 
* ଧାରା ୨୭ରୁ ୩୦ ପ୍ରକାରେ ଯେ କୌଣସି ପକ୍ଷ ମାଗଣା ଆଇନଗତ ସାହାଯ୍ୟ କିମ୍ବା ପରାମର୍ଶ ମାଗିପାରିବେ । 

* ଏହି ଆଇନର ଧାରା ୩୦ ପ୍ରକାରେ ଫ୍ୟାମିଲି କାଉନ ସେଲର୍ କୌଣସି ମାମଲାରେ, ଆବଶ୍ୟକ ମନେହେଲେ, ଅଦାଲତରେ ତାଲିକାଭୁକ୍ତ ଏକ ସ୍ୱେଚ୍ଛାସେବୀ ଅନୁଷ୍ଠାନ ତଥା ପରିବାର ମଙ୍ଗଳ ସହ ଜଡ଼ିତ କୌଣସି ସଂସ୍ଥାକୁ ଆବେଦନର ସତ୍ୟାସତ୍ୟ ଯାଞ୍ଚ ନିମନ୍ତେ ପଠାଇପାରିବେ ।

## ଆଧାର 
## ଅଧିକ ତଥ୍ୟ 
* "Familycourtrayagada"

ଶ୍ରେଣୀ:ଭାରତୀୟ ଆଇନ
ସ୍ତନ ଯନ୍ତ୍ରଣା

**ସ୍ତନ ଯନ୍ତ୍ରଣା** (ଇଂରାଜୀ ଭାଷାରେ **Breast pain**) ଏକ ଲକ୍ଷଣ ଯାହା ସ୍ତନର (breast) କଷ୍ଟ ବା ବେଆରାମ ଅବସ୍ଥାକୁ (discomfort) ବୁଝାଏ ।  ଋତୁସ୍ରାବ ପୂର୍ବରୁ ଦୁଇ ସ୍ତନରେ କଷ୍ଟ ଅନୁଭବ ହୁଏ ଓ ଏହା ସାଂଘାତିକ ନୁହେଁ । ଗୋଟିଏ ସ୍ତନର କେବଳ ଗୋଟିଏ ପାଖରେ କଷ୍ଟ ହେଉଥିଲେ ଚିନ୍ତାର କାରଣ ହୁଏ । ବିରାଟ ସ୍ତନ ଥିଲେ, ଋତୁବନ୍ଦ (menopause) ଓ ପ୍ରାକ୍ ଗର୍ଭାବସ୍ଥାରେ ମଧ୍ୟ ଯନ୍ତ୍ରଣା ହୋଇପାରେ । ସ୍ତନର ଏକ ନିର୍ଦ୍ଦିଷ୍ଟ ଅଂଶରେ କଷ୍ଟ ହେଉଥିଲେ ସ୍ତନ ପରୀକ୍ଷା (examination) ଓ ମେଡିକାଲ ଇମେଜିଙ୍ଗ (medical imaging) ପରୀକ୍ଷା କରିବା ଆବଶ୍ୟକ ହୁଏ । 
 

୭୫%ରୁ ଅଧିକ ମହିଳା ବିନା ଚିକିତ୍ସାରେ ଭଲ ହୋଇଯାଆନ୍ତି । ଉପଶମ ନହେଲେ ପାରାସେଟାମୋଲ ବା ଏନଏସଏଆଇଡି (NSAIDs) ଔଷଧ ଦିଆଯାଇପାରେ ।  ଭଲ ଭାବରେ ଫିଟ କରୁଥିବା ବ୍ରା (bra) ସାହାଯ୍ୟ କରିପାରେ । ଅତ୍ୟଧିକ ଯନ୍ତ୍ରଣା ହେଲେ ଟାମୋକ୍ସିଫେନ  (tamoxifen) ବା ଡାନାଜୋଲ (danazol) ଦିଆଯାଇପାରେ । ପ୍ରାୟ ୭୦% ମହିଳା ଜୀବନରେ କେତେବେଳେ ହେଲେ ଏହି ଯନ୍ତ୍ରଣା ପାଆନ୍ତି । ସର୍ବାଧିକ ସାଧାରଣ ଲକ୍ଷଣରୁପେ ସ୍ତନ ଯନ୍ତ୍ରଣା, ସ୍ତନ ଗୋଟାଳି (breast mass) ଓ ସ୍ତନାଗ୍ର ସ୍ରାବ ବିବେଚିତ ହୁଏ । 
 
## ଏହା ମଧ୍ୟ ଦେଖନ୍ତୁ 
*Galactagogue
*Mammoplasia
*Pain management

## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଜରାୟୁର ଅସ୍ୱାଭାବିକ ରକ୍ତସ୍ରାବ

**ଜରାୟୁର ଅସ୍ୱାଭାବିକ ରକ୍ତସ୍ରାବ** (ଇଂରାଜୀ ଭାଷାରେ **Abnormal uterine bleeding**/ **AUB**) ଏକ ପ୍ରକାର ସ୍ତ୍ରୀରୋଗ ଯେଉଁଥିରେ ଜରାୟୁରୁ (uterus) ଯୋନୀପଥ (vaginal bleeding) ବାଟ ଦେଇ ଅନିୟମିତ, ଅସାଧାରଣ ରକ୍ତସ୍ରାବ ହୁଏ ଯାହାର ପରିମାଣ ଅଧିକ ହୁଏ (more than normal), ବାରମ୍ବାର ହୁଏ, ଅଧିକ ସମୟ ପର୍ଯ୍ୟନ୍ତ ହୁଏ । ଗର୍ଭାବସ୍ଥାର ଯୋନୀପଥ ରକ୍ତସ୍ରାବକୁ Vaginal bleeding during pregnancy ଏହି ରକ୍ତସ୍ରାବର ଅନ୍ତର୍ଭକ୍ତ କରାଯାନାହିଁ ।  ପ୍ରଜନନକ୍ଷମ ମହିଳାଙ୍କ ମଧ୍ୟରୁ ପ୍ରାୟ ୨୦% ମହିଳା ଏହି ରୋଗରେ ଆକ୍ରାନ୍ତ ହୁଅନ୍ତି ।
 
## ଆଧାର
## ବାହ୍ୟ ଲିଙ୍କ 
*Merck Manual Abnormal Uterine Bleeding

ଶ୍ରେଣୀ:ଚିକିତ୍ସା ବିଜ୍ଞାନ
କାହ୍ନୁ ଚରଣ ଲେଙ୍କା

**କାହ୍ନୁ ଚରଣ ଲେଙ୍କା** (୨ ମାର୍ଚ୍ଚ ୧୯୩୯–୧୩ ଫେବୃଆରୀ ୨୦୨୬) ଜଣେ ଭାରତୀୟ ରାଜନେତା ଥିଲେ । ସେ **କାହ୍ନୁ ଲେଙ୍କା** ଭାବରେ ମଧ୍ୟ ପରିଚିତ ଥିଲେ । ସେ ଓଡ଼ିଶାରୁ ଜଣେ ସାଂସଦ ଭାବରେ ଭାରତର ସଂସଦର ଉପର ସଦନ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ସେ ପି. ଭି. ନରସିଂହ ରାଓଙ୍କ ସରକାରରେ ରେଳ ମନ୍ତ୍ରୀ ଏବଂ କୃଷି ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଏହା ପୂର୍ବରୁ ସେ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ଆଧାର
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:୨୦୨୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ନରେନ୍ଦ୍ର କୁମାର ସ୍ୱାଇଁ

**ନରେନ୍ଦ୍ର କୁମାର ସ୍ୱାଇଁ** (୨୫ ଜୁନ ୧୯୩୯ - ୦୭ ସେପ୍ଟେମ୍ବର ୨୦୨୦) ଜଣେ ଭାରତୀୟ ରାଜନେତା ଥିଲେ । ୨୦୧୫ ମସିହାରେ ସେ ବିନା ପ୍ରତିଦ୍ୱନ୍ଦିତାରେ ରାଜ୍ୟସଭାକୁ ନିର୍ବାଚିତ ହୋଇଥିଲେ । ସେ ବିଜୁ ଜନତା ଦଳର ପ୍ରତିନିଧି ଭାବରେ ରାଜ୍ୟ ସଭାକୁ ଯାଇଥିଲେ ।

## ଜୀବନୀ
ନରେନ୍ଦ୍ର, ୧୯୩୯ ମସିହାରେ ଜଗତସିଂହପୁର ଜିଲ୍ଲାର ଗୋବିନ୍ଦପୁର ଥାନା ଅନ୍ତର୍ଗତ ତଣ୍ଡିକଣାରେ ଜନ୍ମଗ୍ରହଣ କରିଥିଲେ । ମଧୁସୂଦନ ଆଇନ ମହାବିଦ୍ୟାଳୟରୁ ସେ ଆଇନ ଶିକ୍ଷା ଲାଭ କରିଥିଲେ । ସେଠାରେ ପାଠ ପଢ଼ିବା ସମୟରେ ସେ ଛାତ୍ରସଂସଦ ନିର୍ବାଚନରେ ସଭାପତି ଭାବରେ ନିର୍ବାଚିତ ହୋଇଥିଲେ । ଏସୟୁସିଆଇ, ଆଇଏନଟିୟୁସି ଭଳି ଶର୍ମିକ ସଂଗଠନ ସହିତ ସେ ଜଡ଼ିତ ଥିଲେ । ଜନତା ଦଳର ରାଜ୍ୟ ସମ୍ପାଦକ ଓ ବିଜୁ ଜନତା ଦଳର ସାଧାରଣ ସମ୍ପାଦକ ଭାବରେ ସେ କାର୍ଯ୍ୟ କରିଥିଲେ । ୨୦୧୫ରେ ସେ ରାଜ୍ୟସଭାକୁ ନିର୍ବାଚିତ ହୋଇ ୨୦୨୦ ପର୍ଯ୍ୟନ୍ତ ସାଂସଦ ଭାବରେ କାର୍ଯ୍ୟ କରିଥିଲେ । ଏହି କାର୍ଯ୍ୟକାଳ ମଧ୍ୟରେ ସେ ପରିବହନ, ପର୍ଯ୍ୟଟନ ଓ ସଂସ୍କୃତି ବିଭାଗର ଷ୍ଟାଣ୍ଡିଂ କମିଟିର ସଭ୍ୟ ଭାବରେ କାର୍ଯ୍ୟ କରିଥିଲେ ।

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ବିଜୁ ଜନତା ଦଳ ରାଜନେତା
ସ୍ତନ ପିଣ୍ଡୁଳା

**ସ୍ତନ ପିଣ୍ଡୁଳା** (ଇଂରାଜୀ ଭାଷାରେ **breast mass** ବା **breast lump**) ରୋଗରେ ସ୍ତନ ଭିତରେ କୌଣସି ସ୍ଥାନରେ ପିଣ୍ଡୁଳା (swellings) ଥାଏ ବା ଛୁଇଁଲେ ଅନ୍ୟ ସ୍ଥାନ ଅପେକ୍ଷା ଭିନ୍ନ ଅନୁଭବ ଲାଗେ । ସ୍ତନ ପିଣ୍ଡୁଳା ରୋଗୀଙ୍କ ମଧ୍ୟରୁ ୧୦% କେଶ ସ୍ତନ କର୍କଟ ରୋଗୀ ଥାଆନ୍ତି । ବାରମ୍ବାର ପରୀକ୍ଷା କରିବା ଆବଶ୍ୟକ ହୋଇପାରେ । ସ୍ତନ ପିଣ୍ଡୁଳା ଏକ ସାଧାରଣ ବେମାରୀ । ସ୍ତନ କର୍କଟ ହେବା ସମ୍ଭାବନା ସର୍ବାଧିକ ଥାଏ ।
 
## ଆଧାର
## ବାହ୍ୟ ଲିଙ୍କ 
* WebMD - Breast Lump Overview 

ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରବାସିନୀ ମହାକୁଡ଼

**ପ୍ରବାସିନୀ ମହାକୁଡ଼**(ଜନ୍ମ: ୨୪ ନଭେମ୍ବର ୧୯୫୭) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ କବି ଓ ଅନୁବାଦକ ।   ୨୦୦୯ ମସିହାରେ *ଧାଡ଼ିଏ ଶିମିଳି ଫୁଲ ଓ ଅନ୍ୟାନ୍ୟ କବିତା* ପୁସ୍ତକ ପାଇଁ ସେ ଏହି ପୁରସ୍କାର ଲାଭ କରିଥିଲେ ।

ପ୍ରବାସିନୀ ୧୯୫୭ ମସିହାରେ କଳାହାଣ୍ଡି ଜିଲ୍ଲାର କୋକସରା ଗ୍ରାମରେ ଜନ୍ମଗ୍ରହଣ କରିଥିଲେ । ସେମାନେ ଥିଲେ ତିନି ଭଉଣୀ । ପଶ୍ଚିମ ଓଡ଼ିଶାର ବିଭିନ୍ନ ସ୍ଥାନରେ ତାଙ୍କର ପିଲାଦିନ ବିତିଥିଲା । ସେ ଓଡ଼ିଆରେ ସ୍ନାତକତ୍ତୋର ପାଠ ପଢିଛନ୍ତି । କିଶୋର ସାହିତ୍ୟ ପତ୍ରିକା "ସୌରଭ"ରେ ତାଙ୍କର ପ୍ରଥମ ଲେଖା ପ୍ରକାଶିତ ହୋଇଥିଲା । ପ୍ରଥମ କବିତା "ସ୍ୱରାଜ" ଖବର କାଗଜରେ ପ୍ରକାଶ ପାଇଥିଲା । ତାଙ୍କ ପ୍ରଥମ ଉପନ୍ୟାସିକା "ସୁପର୍ଣ୍ଣା" ଓ ପ୍ରଥମ କବିତା ପୁସ୍ତକ "ମୁହୂର୍ତ୍ତ ମୁହୂର୍ତ୍ତ" ପ୍ରେଣ୍ଡ ପବ୍ଲିସରସ ପ୍ରକାଶ କରିଥିଲେ ।

## ରଚନାବଳୀ 
* ମୁହୂର୍ତ୍ତ ମୁହୂର୍ତ୍ତ
* ଆଧାରଶିଳା
* ପରମା
* ଧାଡ଼ିଏ ଶିମିଳି ଫୁଲ ଓ ଅନ୍ୟାନ୍ୟ କବିତା 
* ଜିପ୍ସୀ ଝିଅ
* କେହିଜଣେ ଶୁଭାଙ୍ଗୀ
* ନଭେମ୍ବର ମୋର ଜନ୍ମମାସ
* କଥା କୁହ କବିତା
* ନାଆଁର ଊର୍ଦ୍ଧ୍ୱରେ
* ପ୍ରତିଥର ଶୋଷ
* ଅପରାଜିତାର ଦିନରାତି
* ଅକାଳରେ ସାରସ (କେଦାରନାଥ ସିଂଙ୍କର ହିନ୍ଦୀ କବିତାପୁସ୍ତକ 'ଅକାଳ ମେଁ ସାରସ'ର ଅନୁବାଦ)

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ୨୦୦୯ (ଧାଡ଼ିଏ ଶିମିଳି ଫୁଲ ଓ ଅନ୍ୟାନ୍ୟ କବିତା ପାଇଁ)
* ଝଙ୍କାର କବିତା ପୁରସ୍କାର
* କାଦମ୍ବିନୀ କବିତା ପୁରସ୍କାର
* କେନ୍ଦ୍ର ସରକାରଙ୍କ ସଂସ୍କୃତି ବିଭାଗ ଫେଲୋସିପ
* ରାଜା ଫାଉଣ୍ଡେସନ ଫେଲୋସିପ 

## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ସନ୍ତୋଷ କୁମାର ସାହୁ

**ସନ୍ତୋଷ କୁମାର ସାହୁ** (୧୯୩୫ - ୨୦୦୬) ଜଣେ ଭାରତୀୟ ରାଜନୀତିଜ୍ଞ ଥିଲେ । ସେ ମୁଖ୍ୟତଃ ଭାରତୀୟ ଜାତୀୟ କଂଗ୍ରେସ ସହ ରାଜନୀତିରେ ସକ୍ରିୟ ଥିଲେ । ସନ୍ତୋଷ ପ୍ରଥମେ ୦୩ ଅପ୍ରେଲ ୧୯୭୬ରେ କଂଗ୍ରେସର ପ୍ରତିନିଧି ଭାବର ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ ଏବଂ ଏହାପରେ ସେ ଲଗାତାର ୧୯୮୨ ଓ ୧୯୮୮ରେ ଆଉ ଦୁଇଥର ରାଜ୍ୟ ସଭାକୁ ଯାଇଥିଲେ । ସେ ୧୯୭୬ରୁ ୧୯୯୪ଯାଏଁ ରାଜ୍ୟ ସଭାର ସଦସ୍ୟ ଭାବରେ କାର୍ଯ୍ୟ କରିଥିଲେ ।

ସନ୍ତୋଷ ରାଜ୍ୟ ସଭାକୁ ଯିବା ପୂର୍ବରୁ ଓଡ଼ିଶାର ରାଜନୀତିରେ ସକ୍ରିୟ ଥିଲେ ଏବଂ ସେ ୧୯୬୧ ଓ ୧୯୫୭ ମସିହାରେ ଓଡ଼ିଶାର ବିଧାନ ସଭାକୁ ୧୯୬୧ ଓ ୧୯୬୭ରେ ବାରିପଦା ନିର୍ବାଚନ ମଣ୍ଡଳୀ ନିର୍ବାଚିତ ହୋଇଥିଲେ ।

## ଆଧାର
## ବାହାର ଆଧାର
*[ରାଜ୍ୟ ସଭା(https://or.wikipedia.org/wiki/%E0%AC%B0%E0%AC%BE%E0%AC%9C%E0%AD%8D%E0%AD%9F_%E0%AC%B8%E0%AC%AD%E0%AC%BE) ୱେବସାଇଟ୍‌ରେ]

ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୦୬ ମୃତ୍ୟୁ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ସୁସ୍ମିତା ବାଗ୍‌ଚୀ

**ସୁସ୍ମିତା ବାଗ୍‌ଚୀ** (ଜନ୍ମ: ୨୫ ସେପ୍ଟେମ୍ବର ୧୯୬୦) ଜଣେ ଭାରତୀୟ ଓଡ଼ିଆ ଗାଳ୍ପିକା । ସେ ୮ଟି ଉପନ୍ୟାସ, ୭ଟି ଗଳ୍ପ ସଂକଳନ ଓ ଗୋଟିଏ ଭ୍ରମଣ କାହାଣୀର ରଚୟିତା । ତାଙ୍କ ରଚନା ଅନ୍ୟାନ୍ୟ ଭାରତୀୟ ଭାଷାରେ ଅନୁବାଦିତ ମଧ୍ୟ ହୋଇଛି । ତାଙ୍କୁ ତାଙ୍କର ସାହିତ୍ୟ ରଚନା ନିମନ୍ତେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ କରାଯାଇଥିଲା । ୨୦୧୯ ମସିହାରେ ଓଡ଼ିଶା ସରକାର ତାଙ୍କୁ "ମୋସ୍କୁଲ ଅଭିଯାନ"ର ଅଧ୍ୟକ୍ଷା ଭାବରେ ନିଯୁକ୍ତ କରିଥିଲେ ।

## ଜୀବନୀ 
### ପ୍ରାରମ୍ଭିକ ଜୀବନ 
ସୁସ୍ମିତା ବାଗ୍‌ଚି ୧୯୬୦ ମସିହାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ହରିହର ପଣ୍ଡା ଓ ମାତାଙ୍କ ନାମ ଶକୁନ୍ତଳା ପଣ୍ଡା । ତାଙ୍କ ମାତା ଜଣେ ସାହିତ୍ୟିକା ଓ ପତ୍ରିକା ସମ୍ପାଦିକା ଥିଲେ ଓ ୧୯୭୫ ମସିହାରୁ "*ସୁଚରିତା*" ପତ୍ରିକାର ସମ୍ପାଦନା କରିଆସୁଥିଲେ । ୧୫ ବର୍ଷ ବୟସରେ ସେ ୧୮ବର୍ଷ ବୟସ୍କ ସୁବ୍ରତ ବାଗଚୀଙ୍କୁ ପ୍ରଥମେ ଭେଟିଥିଲେ ଓ ୪ ବର୍ଷ ବିବାହ କରି ଦିଲ୍ଲୀରେ ରହିବା ଆରମ୍ଭ କରିଥିଲେ । ୮୦ଦଶକରେ ଦୁହେଁ ବାଙ୍ଗାଲୋର ଚାଲି ଯାଇଥିଲେ ।

### ସାହିତ୍ୟ ରଚନା 
ଘରେ ସାହିତ୍ୟର ପରିବେଶର ପ୍ରଭାବରେ ସୁସ୍ମିତା ବାଗ୍‌ଚି ମାଆଙ୍କୁ *ସୁଚରିତା* ସମ୍ପାଦନା ଓ ଅନୁବାଦରେ ସାହାଯ୍ୟ କରିବା ଆରମ୍ଭ କରିଥିଲେ । ପରେ ସେ ସାହିତ୍ୟ ରଚନା ଆରମ୍ଭ କରିଥିଲେ । 

### ଅଧ୍ୟାପନା 
ସୁସ୍ମିତା ବାଗ୍‌ଚି ଦିଲ୍ଲୀରେ ରହଣି ସମୟରେ ରାଜନୀତି ବିଜ୍ଞାନରେ ସ୍ନାତକୋତ୍ତର ଅଧ୍ୟୟନ କରିଥିଲେ । ପରେ ଦିଲ୍ଲୀ ବିଶ୍ୱବିଦ୍ୟାଳୟରେ ଅଧ୍ୟାପନା ଆରମ୍ଭ କରିଥିଲେ ।

## ରଚନାବଳୀ 
ସୁସ୍ମିତା ବାଗ୍‌ଚିଙ୍କର ପ୍ରଥମ ରଚନା ଏକ ଗଳ୍ପ ଥିଲା ଓ ତାହା ୧୯୮୨ ମସିହାରେ *ସୁଚରିତା*ରେ ପ୍ରକାଶ ପାଇଥିଲା । *ସ୍ରୋତପର୍ଣ୍ଣା* ଓ *ଦେବ ଶିଶୁ* ଉପନ୍ୟାସରୁ ସେ ପାଠକୀୟ ସ୍ୱୀକୃତି ପାଇବା ଆରମ୍ଭ କରିଥିଲେ ।
* ସ୍ରୋତପର୍ଣ୍ଣା (ସୁଚରିତା ପବ୍ଳିକେଶନ) - ୨୦୦୨
* ଦେବ ଶିଶୁ (ସୁଚରିତା ପବ୍ଳିକେଶନ) - ୨୦୦୨
* ବସୁଧାର ପ୍ରଶ୍ନ (ସୁଚରିତା ପବ୍ଳିକେଶନ) - ୧୯୯୯
* ବିମଳା ଦର୍ଶନ (ସୁଚରିତା ପବ୍ଳିକେଶନ) - ୨୦୦୭
* ନୀଳ ଆକାଶ ଧଳା ମେଘ (ସୁଚରିତା ପବ୍ଳିକେଶନ) - ୨୦୦୩
* ନୈବେଦ୍ୟ (ସୁଚରିତା ପବ୍ଳିକେଶନ) - ୧୯୯୬
* ପ୍ରବାସର ପକ୍ଷୀ (ସୁଚରିତା ପବ୍ଳିକେଶନ) - ୧୯୯୮
* ପ୍ରାଚୀ ପ୍ରତୀଚୀ (ସୁଚରିତା ପବ୍ଳିକେଶନ) - ୨୦୦୯
* ସ୍ୱପ୍ନ ନିହାରୀକା (ସୁଚରିତା ପବ୍ଳିକେଶନ) - ୨୦୦୩
* ମୋ ଝର୍କାରୁ ପୃଥିବୀ (ସୁଚରିତା ପବ୍ଳିକେଶନ) - ୧୯୯୫
* Beneath a Rougher Sea
* Children of a Better God 
## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୯୨
* ତୀରତରଙ୍ଗ ପୁରସ୍କାର - ୨୦୧୯
* ଅଖିଳ କଥା ସମ୍ମାନ - ୨୦୧୮ (ଅଖିଳ ଫାଉଣ୍ଡେସନ ପ୍ରଦତ୍ତ)
* ଶୁକଦେବ ସାହୁ ଉପନ୍ୟାସ ସମ୍ମାନ, ୨୦୧୩ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
* ସୁବ୍ରତ ରଥ ସ୍ମାରକୀ ପୁରସ୍କାର, ୨୦୦୮ (ଶ୍ରୀ ଗଂଗାଧର ରଥ ଫାଉଣ୍ଡେସନ ପ୍ରଦତ୍ତ)

## ଆଧାର 
ଶ୍ରେଣୀ:୧୯୬୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଅରବିନ୍ଦ ରାୟ

**ଅରବିନ୍ଦ ରାୟ** (ଜନ୍ମ: ୧୯୬୪) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ । ୨୦୧୦ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ "ବାଟ ବସାଘର" ପାଇଁ ଏହି ପୁରସ୍କାର ଲାଭ କରିଥିଲେ । କ୍ଷୁଦ୍ରଗଳ୍ପ ବ୍ୟତିତ ଉପନ୍ୟାସ ଓ ଶିଶୁ ସାହିତ୍ୟରେ ମଧ୍ୟ ସେ ନିଜ ଲେଖନୀ ଚାଳନା କରିଥାନ୍ତି । ବୃତ୍ତିରେ ସେ ଜଣେ ସରକାରୀ କର୍ମଚାରୀ ଅଟନ୍ତି । ତାଙ୍କ ଧର୍ମପତ୍ନୀ "ଲିଲି ଦାସ" ମଧ୍ୟ ଜଣେ ସାହିତ୍ୟିକ ଅଟନ୍ତି ।

## ରଚନାବଳୀ 
### ଗଳ୍ପ ସଂକଳନ 
* ବାଟ ବସାଘର
* ଦି ପାଦ ପୃଥିବୀ
* ଅନ୍ତରଙ୍ଗ ମଣିଷ
* ଛାଇ ଲେଉଟାଣି 
* ବଢ଼ିଲା ନଈ- ୨୦୧୧ (ସାହିତ୍ୟ ଶ୍ୱେତପଦ୍ମା)

### ଉପନ୍ୟାସ 
* ଆକ୍ଟର - ୨୦୧୩ (ପଶ୍ଚିମା ପବ୍ଲିକେଶନସ୍)
* ଚାଲ୍‌ ଫେରିଯିବା - ୨୦୦୬ (ଆନନ୍ଦ ପ୍ରକାଶନ, କଟକ)
* ଗୋଲାମ ନଗରୀ ଘୋଡ଼ା
### ଶିଶୁ ସାହିତ୍ୟ 
* ଆମ ପିଲାଦିନ
* ଅଟର ମଟର କଟର କେଁ
### ଅନ୍ୟାନ୍ୟ 
* ଭାରତୀୟ ଭାଷାର ପ୍ରଥମ ଆଧୁନିକ ଗଳ୍ପ
* ଚିତ୍ର ଓ ଚରିତ୍ର
* କଥା କାଳଜୟୀ
* ଅନ୍ଧାର ଯେତିକି ଆଲୁଅ ସେତିକି - ୨୦୧୨ (କଟକ ଫ୍ରେଣ୍ଡସ୍ ପବ୍ଲିଶର୍ସ)
* ଦିପାଦ ପୃଥିବୀ (ସହ ଲେଖକ: ଲିଲି ଦାସ) - ୧୯୯୫ (ଶ୍ରଦ୍ଧା ପ୍ରକାଶନ, କଟକ)
* ଦୃଶ୍ୟ ବଦଳୁଛି - ୨୦୦୩ (ଅପୂର୍ବା)
* ଗୋଲାମ ନଗର ଘୋଡ଼ା - ୨୦୧୦
* ନଷ୍ଟାଲଜିଆ - ୨୦୧୧ (ମନୋଜ ପ୍ରକାଶନ)
* ପବନର ଖେଳ - ୨୦୧୦ (ପଶ୍ଚିମା ପ୍ରକାଶନ)
* ସାମନାରେ ସକାଳ - ୨୦୧୧ (ପକ୍ଷୀଘର ପ୍ରକାଶନ)

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୧୦
* ସାହିତ୍ୟ ଏକାଡେମୀ ଯୁବ ପ୍ରତିଭା ପୁରସ୍କାର -୧୯୯୫-୯୬
* ରାଜଧାନୀ ପୁସ୍ତକମେଳା ପୁରସ୍କାର
* ଫକୀରମୋହନ କ୍ଷୁଦ୍ରଗଳ୍ପ ସମ୍ମାନ - ୨୦୨୨ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)

## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ପାଣ୍ଟୋପ୍ରାଜୋଲ

**ପାଣ୍ଟୋପ୍ରାଜୋଲ** (ଇଂରାଜୀ ଭାଷାରେ **Pantoprazole**, ପ୍ରଥମ ବିକ୍ରୟ ନାମ **ପ୍ରୋଣ୍ଟୋନିକ୍ସ**/ **Protonix**) ଏକ ଔଷଧ ଯାହା ପାକସ୍ଥଳୀ ଘାଆ (stomach ulcer), ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ଯୋଗୁ ହେଉଥିବା ଇରୋସିଭ ଏସୋଫେଜାଇଟିସ (erosive esophagitis) ରୋଗର ସ୍ୱଳ୍ପକାଳୀନ ଚିକିତ୍ସା, ଏସୋଫେଜାଇଟିସ ରୋଗ ଶୁଖିବା ନିମନ୍ତେ ଓ ଅତ୍ୟଧିକ ଅମ୍ଳସ୍ରାବୀ ଜୋଲିଞ୍ଜର ଏଲିସନ ସିଣ୍ଡ୍ରୋମ (Zollinger–Ellison syndrome) ଇତ୍ୟାଦି ରୋଗମାନଙ୍କର ଚିକିତ୍ସା ନିମନ୍ତେ ଦିଆଯାଏ । ହେଲିକୋବ୍ୟାକ୍ଟର ପାଇଲୋରି (*Helicobacter pylori*) ରୋଗ ଭଲ ହେବା ନିମନ୍ତେ ଅନ୍ୟାନ୍ୟ ଔଷଧ ସ‌ହିତ ପାଣ୍ଟୋପ୍ରାଜୋଲ ଦିଆଯାଇପାରେ । ଏହା ପାଟିରେ ଓ ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଇପାରେ ।    ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ୦.୦୫   ପାଉଣ୍ଡ କିନ୍ତୁ ଏକ ଡୋଜ ଇଞ୍ଜେକସନର ମୂଲ୍ୟ ୫ ପାଉଣ୍ଡ ।
 
## ଆଧାର 
## ବାହ୍ୟ ଲିଙ୍କ 
*MedlinePlus ASHP

ଶ୍ରେଣୀ:ଚିକିତ୍ସା ବିଜ୍ଞାନ
କଳ୍ପତରୁ ଦାସ

**କଳ୍ପତରୁ ଦାସ** (୭ ଫେବୃଆରୀ ୧୯୪୮ - ୨୫ ଜୁଲାଇ ୨୦୧୫) ଜଣେ ପୂର୍ବତନ ଭାରତୀୟ ରାଜନେତା । ସେ ମୃତ୍ୟୁ ପୂର୍ବରୁ ବିଜୁ ଜନତା ଦଳର ସଦସ୍ୟ ଥିଲେ । କଳ୍ପତରୁ ୧୯୯୫ ମସିହାରେ ଯାଜପୁର ଜିଲ୍ଲାର ଧର୍ମଶାଳା ବିଧାସଭା ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୧୯୯୫ରୁ ୨୦୧୪ ଯାଏଁ ବିଧାନ ସଭାର ସଦସ୍ୟ ଥିଲେ ।

୨ ଅଗଷ୍ଟ ୨୦୧୨ରେ କଳ୍ପତରୁ ପଞ୍ଚାୟତିରାଜ ମନ୍ତ୍ରୀ ହୋଇଥିଲେ । ୩ ଅପ୍ରେଲ ୨୦୧୪ରୁ ସେ ବିଜୁ ଜନତା ଦଳର ପ୍ରତିନିଧି ଭାବରେ ଓଡ଼ିଶା ରାଜ୍ୟ ସଭାକୁ ନିର୍ବାଚିତ ହୋଇଥିଲେ । କଳ୍ପତରୁ ପଞ୍ଚାୟତରାଜ ବିଭାଗ ସହିତ ସଂସଦୀୟ ବ୍ୟାପାର ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ୨୫ ଜୁଲାଇ ୨୦୧୫ରେ ୬୭ ବର୍ଷ ବୟସରେ କଳ୍ପତରୁ ପ୍ରାଣ ହରାଇଥିଲେ । 
ଯାଜପୁର ଜିଲ୍ଲାରେ ତାଙ୍କ ନିର୍ବାଚନ ମଣ୍ଡଳୀର କୁଆଖିଆ ତହସିଲ ଅନ୍ତର୍ଗତ ଭୋଟକାଠାରେ ତାଙ୍କର ଅନ୍ତିମ ସଂସ୍କାର କରାଯାଇଥିଲା ।

## ଆଧାର
## ବାହାର ଆଧାର
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ବିଜୁ ଜନତା ଦଳ ରାଜନେତା
କମଳଲୋଚନ ବରାଳ

**କମଳଲୋଚନ ବରାଳ** ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକ ଥିଲେ । ୧୯୬୫ ମସିହାରେ କ୍ଷୁଦ୍ରଗଳ୍ପ ପୁସ୍ତକ *ଆଦି ମାନବର ଇତିବୃତ୍ତ* ପାଇଁ ସେ ଏହି ପୁରସ୍କାର ପାଇଥିଲେ ।

## ରଚନାବଳୀ 
* *ଆଦି ମାନବର ଇତିବୃତ୍ତ*
* *ନେତାଜୀ ସୁଭାଷ* (ଫ୍ରେଣ୍ଡସ ପବ୍ଲିସରସ)
* *ଛାୟା ମହଲ* (ଫ୍ରେଣ୍ଡସ ପବ୍ଲିସରସ)
* *ସରସ କଥାମାଳା* (ଜ୍ଞାନ ବିକାଶ ମନ୍ଦିର)
* *କବୀର ସାହେବ ଦୋହାବଳୀ* (ଧର୍ମ ଗ୍ରନ୍ଥଷ୍ଟୋର)
* *ଏ ଦେଶର ଗାଉଁଲି ଗପ* (ଇଉନାଇଟେଡ ବୁକ୍ ହାଉସ)
* *ଚମ୍ପାବତୀ* (ଟିକି ଦୁନିଆ ପ୍ରକାଶନ)
* *ଟିକି ଦୁନିଆ ଶ୍ରେଷ୍ଠ କାହାଣୀ ସଂକଳନ* (ସହ ଲେଖକ: ସୁଭାଷ ଚନ୍ଦ୍ର ମହାନ୍ତି; ଟିକି ଦୂନିଆ ପ୍ରକାଶନ)
* *ତୁଳସୀ ଦୋହାବଳୀ*
* *ଏ ଦେଶର ଲୋକ କଥା
* *ଦୁଇଟି ରେଖାର ବ୍ୟବଧାନ
* *ଆମ ଲୋକକଥା
* *ପିଲାଙ୍କ ଚିଲିକା
## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ରାଜେଶ୍ୱରୀ ଦଳବେହେରା

**ରାଜେଶ୍ୱରୀ ଦଳବେହେରା** (ଜନ୍ମ: ୧୯୩୩) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗାଳ୍ପିକା ଥିଲେ । ଗଳ୍ପ ସଂକଳନ "ଚୋରା ଚଇତାଳି" ପାଇଁ ସେ ୧୯୫୯ ମସିହାରେ ଏହି ପୁରସ୍କାର ପାଇଥିଲେ । ସେ ୧୯୩୩ ମସିହାରେ କଟକରେ ଜନ୍ମ ହୋଇଥିଲେ ଓ ବୃତ୍ତିରେ ସେ ଜଣେ ଡାକ୍ତର ଥିଲେ ।

## ରଚନାବଳୀ 
* ସନ୍ତପ୍ତ ଗୋଧୂଳି
* ଚୋରା ଚଇତାଳି

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲୋକ
ବିଲେଇ-ରାମ୍ପୁଡ଼ା ରୋଗ

ବିଲେଇ-ରାମ୍ପୁଡ଼ା ରୋଗ **Cat-scratch disease** (**CSD**) ଏକ ସଂକ୍ରମକ ରୋଗ (infectious disease) ଯାହା ବିଲେଇ (cat) ରାମ୍ପୁଡ଼ା ବା କାମୁଡ଼ା ଫଳରେ ହୁଏ । ଆଘାତ ସ୍ଥାନରେ ଯନ୍ତ୍ରଣା ଦାୟକ ଫୁଲା ବା ଫୋଟକା ଓ ଲସିକା ଗ୍ରନ୍ଥିରେ ଫୁଲା (lymph nodes) ଓ ଯନ୍ତ୍ରଣା ହୁଏ । 

ବାର୍ଟୋନେଲା ହେନସେଲି (*Bartonella henselae*) ଜୀବାଣୁ (bacterium) ଯୋଗୁ ବିଲେଇ-ରାମ୍ପୁଡ଼ା ରୋଗ ହୁଏ ଓ ବିଲେଇ ଲାଳଦ୍ୱାରା ବ୍ୟାପିଥାଏ । ବୟସ୍କ ବିଲେଇ ଅପେକ୍ଷା ଯୁବା ବିଲେଇ ଯୋଗୁ ଏହି ସଙ୍କଟ ଅଧିକ ରହେ । ବେଳେବେଳେ କୁକୁର ରାମ୍ପୁଡ଼ା ଓ କାମୁଡ଼ା ଯୋଗୁ ମଧ୍ୟ ଏ ରୋଗ ହୁଏ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ ।  ରକ୍ତ ପରୀକ୍ଷା କରି ରୋଗ ନିଧାର୍ଯ୍ୟ କରାଯାଏ ।
 

ଏହି ରୋଗ ସ‌ହାୟକ (supportive) ଚିକିତ୍ସାରେ ଉପଶମ ହୁଏ । ରୋଗ ସାଂଘାତିକ ଥିଲେ, ଇମ୍ମ୍ୟୁନ ସମସ୍ୟା ଥିଲେ ଓ ଘାଆ ଶୀଘ୍ର ଶୁଖିବା ନିମନ୍ତେ ଆଣ୍ଟିବାୟୋଟିକ (antibiotics) ଦିଆଯାଏ । ପ୍ରାୟ ୪ ମାସ ମଧ୍ୟରେ ଉପଶମ ହେଲେ ମଧ୍ୟ ବେଳେବେଳେ ଏକ ବର୍ଷରେ ଭଲ ହୁଏ ।  ପ୍ରାୟ ୧୦,୦୦୦ ଲୋକରେ ଜଣେ ଆକ୍ରାନ୍ତ ହୁଏ ।  ପିଲାମାନେ ଅଧିକ ଆକ୍ରାନ୍ତ ହୁଅନ୍ତି ।
 
## ଆଧାର
## ବାହ୍ୟ ଲିଙ୍କ 
* https://www.cdc.gov/bartonella/cat-scratch/index.html 
*Cat Scratch Disease on National Organization for Rare Disorders site

ଶ୍ରେଣୀ:ଚିକିତ୍ସା ବିଜ୍ଞାନ
ଛତ୍ରପାଳ ସିଂହ ଲୋଧା

**ଛତ୍ରପାଳ ସିଂହ ଲୋଧା** ଜଣେ ଭାରତୀୟ ରାଜନୀତିଜ୍ଞ । ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ୨୦୦୪ ମସିହାରେ ଓଡ଼ିଶାରୁ ରାଜ୍ୟ ସଭାକୁ ନିର୍ବାଚିତ ହୋଇଥିଲେ ।

ଏହି ଅପରେସନ ଏକ ଘରୋଇ ଟିଭି ଚେନାଲଦ୍ୱାରା ହୋଇଥିଲେ, ତେଣୁ ରାଜ୍ୟ ସଭାର ଅଧକ୍ଷ ଭାଇରନ ସିଂହ ଶେଖାୱତ ସତ୍ୟାସତ୍ୟ ଅନୁସନ୍ଧାନ କରିବାପାଇଁ ଏକ ଦଳ ଗଠନ କରି ତାଙ୍କୁ ୪୮ ଘଣ୍ଟା ମଧ୍ୟରେ ପ୍ରମାଣ କରିବାକୁ ନିର୍ଦ୍ଦେଶନ ଦେଇଥିଲେ । ଛତ୍ରପାଳ ସିଂହ ଦୋଷୀ ବୋଲି ଅନୁସନ୍ଧାନକାରୀ ଦଳ ରିପୋର୍ଟ ଦେବାପରେ ତାଙ୍କୁ ରାଜ୍ୟ ସଭାରୁ ବରଖାସ୍ତ କରାଯାଇଥିଲା ।

ଛତ୍ରପାଳ ସିଂହଙ୍କ ନାମ ମଧ୍ୟ *ଅପରେସନ ଚକ୍ରବ୍ୟୁହ*ରେ ଥିଲା, ଯେଉଁଥିରେ ତାଙ୍କ ସହ ସାତଜଣ ସାଂସଦ ସମ୍ପୃକ୍ତ ଥିଲେ । ସେମାନେ ଏମ୍‌ପିଲାଡ୍‌ସ୍ ଯୋଜନରେ ଅନ୍ତର୍ଗତ ପ୍ରକଳ୍ପରୁ ଟଙ୍କା ହଡ଼ପ କରିବାର ଯୋଜନା କରିଥିଲେ ।

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଏ ଭି ସ୍ୱାମୀ

**ଅଳାଜଙ୍ଗି ବିଶ୍ୱନାଥ ସ୍ୱାମୀ** (୧୮ ଜୁଲାଇ ୧୯୨୯ - ୩୧ ଡିସେମ୍ବର ୨୦୧୯) ଓଡ଼ିଶାରୁ ଜଣେ ଭାରତୀୟ ରାଜେନତା ଥିଲେ । ସେ ଜଣେ ସ୍ୱାଧୀନ ପାର୍ଥୀ ଭାବରେ ଭାରତର ସଂସଦର ଉପର ସଦନ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ଶ୍ରୀ ସ୍ୱାମୀ ୪ ଅପ୍ରେଲ ୨୦୧୨ରୁ ୩ ଅପ୍ରେଲ ୨୦୧୮ ଯାଏଁ ରାଜ୍ୟ ସଭାର ସାଂସଦ ଭାବରେ କାର୍ଯ୍ୟ କରିଥିଲେ ।

## ଆଧାର
## ବାହାର ଆଧାର
*A V Swamy Rajya Sabha Profile

ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଶ୍ରେଣୀ:ନବରଙ୍ଗପୁର ଜିଲ୍ଲାର ଲୋକ
ଧୂଆଁଧାର ଜଳପ୍ରପାତ

**ଧୂଆଁଧାର ଜଳପ୍ରପାତ** ମଧ୍ୟ ପ୍ରଦେଶ ରାଜ୍ୟ ଅନ୍ତର୍ଗତ ଜବଲପୁର ଜିଲ୍ଲାରେ ଅବସ୍ଥିତ ।

## ନାମକରଣ
“ଧୂଆଁ” ଓ “ଧାର” – ଏହି ଦୁଇ ଶବ୍ଦକୁ ମିଶାଇ ଜଳପ୍ରପାତର ନାମ ରଖାଯାଇଛି । ଜଳପ୍ରପାତର ଜଳଧାରା ପ୍ରସ୍ତର ଶଯ୍ୟାରେ ପିଟି ହେବା ଫଳରେ ଯେଉଁ ପାଣି ଛିଟିକା ସୃଷ୍ଟି ହୁଏ ତାହା ଏକ ଧୂଆଁର ଧାରାର ଭ୍ରମ ସୃଷ୍ଟି କରେ ବୋଲି ସେପରି ନାମକରଣ କରାଯାଇଛି । ସାଧାରଣତଃ ବ୍ୟବହାରିକ ଭାଷାରେ “ଭୀଷଣ” ଶବ୍ଦକୁ ଦର୍ଶାଇବା ପାଇଁ “ଧୂଆଁଧାର” ଶବ୍ଦ ବ୍ୟବହୃତ ହୋଇଥାଏ । 

## ଜଳପ୍ରପାତ ସମ୍ବନ୍ଧୀୟ ତଥ୍ୟ
ଭେଡ଼ାଘାଟ ଦେଇ ପ୍ରବାହିତ ନର୍ମଦା ନଦୀ ଶଯ୍ୟାସ୍ଥିଚ ଧୂଆଁଧାର ଜଳପ୍ରପାତର ଉଚ୍ଚତା ପ୍ରାୟ ୩୦ ମିଟର୍ । ଭେଡ଼ାଘାଟଠାରେ ଥିବା ମାର୍ବଲ୍ ପ୍ରସ୍ତର ଶଯ୍ୟା ଦେଇ ନର୍ମଦା ନଦୀ ଗତି କରେ ଓ ଏକ ସ୍ଥାନରେ ଅଣ-ଓସାରିଆ ଭାବେ ଗତି କରି ଜଳପ୍ରପାତରେ ପରିଣତ ହୁଏ । ଲମ୍ଫ ପ୍ରଦାନ କଲାବେଳେ ବହୁ ପରିମାଣର ଜଳରାଶି ପ୍ରସ୍ତର ଶଯ୍ୟାରେ ପିଟି ହେବାରୁ ଧୂମ୍ରର ଭ୍ରମ ସୃଷ୍ଟି ହୁଏ ଓ ଏହାର ଗର୍ଜ୍ଜନ ବହୁ ଦୂରରୁ ଶୁଣାଯାଇଥାଏ । 

ଶରତ ପୂର୍ଣ୍ଣିମା ଦିନ ନର୍ମଦା ମହୋତ୍ସବ ପାଳିତ ହୋଇଥାଏ ଓ ଧୂଆଁଧାର ଜଳପ୍ରପାତ ବୁଲିଯିବା ପାଇଁ ଏହା ପ୍ରକୃଷ୍ଟ ସମୟ । ଜହ୍ନ ଆଲୋକ ମାର୍ବଲ୍ ପଥର ଉପରେ ପଡ଼ି ରୂପା ପରି ଝଲସି ଉଠେ ଓ ଅପୂର୍ବ ଶୋଭା ସୃଷ୍ଟି କରେ । ଧୂଆଁଧାର ଜଳପ୍ରପାତ ଦେଖିବା ସହିତ ଭେଡ଼ାଘାଟର ପ୍ରସ୍ତରଘେରା ଉପତ୍ୟକାରେ ନୌକାବିହାରର ମଧ୍ୟ ଆନନ୍ଦ ଉପଭୋଗ କରିହେବ । ସୂର୍ଯ୍ୟାସ୍ତ ସମୟରେ ମାର୍ବଲ୍ ଉପରେ ସୂର୍ଯ୍ୟ କିରଣ ପଡ଼ି ସେଗୁଡ଼ିକ ହଳଦିଆ ରଙ୍ଗର ଆଭା ସୃଷ୍ଟି କରନ୍ତି ।

## ଧୂଆଁଧାର ଜଳପ୍ରପାତର କେବଲ୍ କାର୍ ସେବା
ନର୍ମଦା ନଦୀର ପୂର୍ବ ତଟରୁ ଓ ପଶ୍ଚିମ ତଟରୁ ଧୂଆଁଧାର ଜଳପ୍ରପାତ ପାଖରେ ପହଞ୍ଚିହେବ । ଭେଡ଼ାଘାଟରୁ ଧୂଆଁଧାର ଜଳପ୍ରପାତ ପାଖରେ ପହଞ୍ଚିବା ପାଇଁ ଏକ କେବଲ୍ କାର୍ ସେବା ମଧ୍ୟ ରହିଛି । ଭେଡ଼ାଘାଟର ପ୍ରବେଶ ଦ୍ୱାର ନିକଟରେ ଏହି କେବଲ୍ କାର୍ ସେବା ଉପଲବ୍ଧ । ଏହି ସେବା ପୂର୍ବ ତଟରୁ ଆରମ୍ଭ ହୋଇ ନଦୀ ଅତିକ୍ରମ କରି ନଦୀର ପଶ୍ଚିମ ତଟରେ ଶେଷ ହୁଏ । ୮୫ ଟଙ୍କା ଭାରତୀୟ ମୁଦ୍ରା ବିନିମୟରେ ଏହି ସେବା ଉପଭୋଗ କରିହେବ । ଦ୍ୱିପ୍ରହର ୧:୩୦ରୁ ୨:୦୦ ପର୍ଯ୍ୟନ୍ତ କର୍ମଚାରୀମାନଙ୍କ ମଧ୍ୟାହ୍ନ ଭୋଜନ ପାଇଁ ବିରତି ଥିବାରୁ ଏହି ସମୟରେ କେବଲ୍ କାର୍ ସେବା ବନ୍ଦ ରହେ ।  

## ଚିତ୍ର ଗ୍ୟାଲେରି

File:Dhuandhar falls2.JPG|ମୌସୁମୀ ପ୍ରବାହ ସମୟରେ ଧୂଆଁଧାର ଜଳପ୍ରପାତର ଏକ ପାର୍ଶ୍ୱରୁ ଦୃଶ୍ୟ
File:Dhuandhar falls4.JPG|ଦୂରରୁ ଧୂଆଁଧାର ଜଳପ୍ରପାତର ଦୃଶ୍ୟ
File:Dhuandhar falls3.JPG|ଧୂଆଁଧାର ପ୍ରପାତ ପରେ ନର୍ମଦା ନଦୀର ଅଂଶ

## ଆଧାର
ଶ୍ରେଣୀ:ମଧ୍ୟ ପ୍ରଦେଶର ଜଳପ୍ରପାତ
ପ୍ରତାପ କେଶରୀ ଦେଓ

**ପ୍ରତାପ କେଶରୀ ଦେଓ** (;୫ ଅକ୍ଟୋବର ୧୯୧୯ - ୮ ଅକ୍ଟୋବର ୨୦୦୧) ଜଣେ ଭାରତୀୟ ରାଜନେତା ଥିଲେ । ସେ ଭାରତର ସଂସଦ ତଳ ସଦନ ଲୋକ ସଭା କଳାହାଣ୍ଡି ଲୋକ ସଭା ନିର୍ବାଚନ ମଣ୍ଡଳୀରୁ ଲଗାତାର ୫ଥର ନିର୍ବାଚିତ ହୋଇଥିଲେ । ସେ ଓଡ଼ିଶା ବିଧାନ ସଭାକୁ ଦୁଇଥର ବିଧାୟକ ଭାବରେ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରତାପ କେଶରୀ ଦେଓ ୧୯୧୯ ମସିହାର ଅକ୍ଟୋବର ମାସ ୫ ତାରିଖରେ କଳାହାଣ୍ଡି ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ କଳାହାଣ୍ଡି ରାଜ୍ୟର ଶେଷ ରାଜା ଥିଲେ ।

## ରାଜନୈତିକ ଜୀବନ 
ପ୍ରତାପ କେଶରୀ ୧୯୫୨ ମସିହାରୁ ୧୯୫୬ ମସିହାଯାଏଁ ଓଡ଼ିଶା ବିଧାନ ସଭାରେ ବିରୋଧୀ ଦଳର ଉପନେତା ଭାବରେ କାର୍ଯ୍ୟ କରୁଥିଲେ । ୧୯୫୭ ମସିହାରୁ ୧୯୮୦ ମସିହାଯାଏଁ ସେ ଲୋକ ସଭାକୁ ଲଗାତାର ୫ ଥର ନିର୍ବାଚିତ ହୋଇଥିଲେ ।

## ମୃତ୍ୟୁ 
ପ୍ରତାପ କେଶରୀ ଦେଓ ୨୦୦୧ ମସିହାର ଅକ୍ଟୋବର ମାସ ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ୮୨ ତାଙ୍କୁ ବର୍ଷ ବୟସ ହୋଇଥିଲା ।

## ଆଧାର
## ବାହାର ଆଧାର 
* 

ଶ୍ରେଣୀ:୧୯୧୯ ଜନ୍ମ
ଶ୍ରେଣୀ:୨୦୦୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଲୋକ ସଭା ସଭ୍ୟ
ଶ୍ରେଣୀ:୩ୟ ଲୋକ ସଭା ସଭ୍ୟ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ
ଶ୍ରେଣୀ:୫ମ ଲୋକ ସଭା ସଭ୍ୟ
ଶ୍ରେଣୀ:୬ଷ୍ଠ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ହାଇପରମାଗନେସେମିଆ

**ହାଇପରମାଗନେସେମିଆ** (ଇଂରାଜୀ ଭାଷାରେ **Hypermagnesemia**) ଏକ ଇଲେକ୍ଟ୍ରୋଲାଇଟ ବିକାର (electrolyte disorder) ଯେଉଁଥିରେ ରକ୍ତରେ ଉଚ୍ଚ ମାତ୍ରାର ମାଗନେସିଅମ (magnesium) ଥାଏ । ଏଥିରେ ଦୌର୍ବଲ୍ୟ (Weakness), ଦ୍ୱନ୍ଦ୍ୱ (confusion), 
ଶ୍ୱାସକ୍ରିୟା ଅବସାଦ (decreased breathing rate) ଓ ହାଇପୋରିଫ୍ଲେକ୍ସିଆ (decreased reflexes) ଆଦି ଲକ୍ଷଣମାନ ଦେଖାଯାଏ । ଅଳ୍ପ ସାଧାରଣ କେଶ୍‌ରେ ଟ୍ୟୁମର ଲାଇସିସ ସିଣ୍ଡ୍ରୋମ (tumor lysis syndrome), ବାତ (seizures), ଦୀର୍ଘକାଳୀନ ସ୍ଥାନୀୟ ରକ୍ତ‌ହୀନତା (ischemia) ଯୋଗୁ ହୋଇପାରେ । ଇସିଜି (ECG) ପରିବର୍ତ୍ତନ ମଧ୍ୟ ଥାଇପାରେ ।  ହାଇପରମାଗନେସେମିଆ ଏକ ବିରଳ ଅବସ୍ଥା ।
 
## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ